
Aikuisten äänikirjat
Jännityskirjallisuus
Hydra / Arttu Tuominen (400081), lukija Tiihonen Ville , kesto 11 h 3 min
Kide-trilogian toinen romaani solmii monta rajua ihmiskohtaloa maailmanluokan jännäriksi. Pariisin ”Pilvikaupungissa” rikokset, riippuvuudet ja jengiväkivalta määräävät kaikesta. Lahjakkuudellaan sieltä ponnistanut Louis saa unelmiensa kustannussopimuksen, mutta lapsuuden ystävä sotkee hänet hengenvaarallisiin huumerahoihin. Helsingissä pelihimon riivaama pankinjohtaja Juhani Roine häviää velaksi tolkuttomia summia. Pian hän on osa ranskalaiskolumbialaisen huumeorganisaation ja Marc Guillanin suunnitelmaa. Kolumbiassa raskaana oleva Estelle työskentelee kokaiinifarmilla. Suomessa Liina uhkaa menettää siskonsa huumekartellille. Hydra on peto, jonka pää monistuu katkaistaessa!

Shivan silmä / Taavi Soininvaara (400134), lukija Haapaniemi Tuukka , kesto 10 h 34 min
Tiukkatahtinen trilleri täynnä hybridisotaa, deepfake-väärennöksiä, salamurhia ja - timantteja. Etelä-Karjala. Mariam on maksanut salakuljettajille päästäkseen laittomasti Suomeen perheensä luokse. Rajan yli pyrkii myös Venäjän SVR-upseeri, joka pysähtyy luotiin. Viime hetkellä mies sysää luotaan repun. Sen sisältö - henkilöpapereita, muistitikku ja neljä sinistä timanttia - käynnistää takaa-ajon, joka vie Supon Ratamoa ympäri Eurooppaa. Samaan aikaan Kiinassa kuohuu ja suurvallat ajautuvat törmäyskurssille - kuka vetelee naruista? Lopulta jäljellä on vain väistämätön tuho. Ja Ratamo. Juonenpunonnan mestari kieputtaa jälleen faktoista ja fiktiosta polttavan ajankohtaisen jännitysnäytelmän.

Jehki / Tuire Malmstedt (400065), lukija Paavola Satu , kesto 7 h 36 min
Jäämeri hohkaa kylmää ja paljastaa salaisuutensa - mitä tapahtui kymmenen vuotta sitten? Kymmenen vuotta sitten Nina Nordbøn rakas aviomies Jehki katosi Tenonvuonon rannalla. Jehkin kohtalo ei koskaan selviä, mutta Nina ei pääse menetyksestä yli.. Lopulta Nina palaa Jäämerelle, sillä hän haluaa selvittää, mitä Jehkille oikeasti tapahtui. Matkasta tulee vaarallisempi kuin hän on ikinä voinut aavistaa.. Tuire Malmstedt (s. 1974) on suosittu jännityskirjailija ja kieltenopettaja. Dekkariseura palkitsi hänen ensimmäisen teoksensa Pimeä jää vuoden parhaana esikoisdekkarina. Malmstedt on lukijoiden listauksissa Suomen suosituimpia dekkarikirjailijoita. Hän julkaisi viisi osaa Metro & Vauramo -sarjaa, jonka osat ovat Lasitarha, Lumihauta, Lyijysydän, Luusaari ja Lintusielu.

Vuokralainen / Freida McFadden (400138), lukija  Salminen Kreeta  Niemi Markus, kesto 9 h 42 min
Oma koti kullan kallis - vai painajaisten näyttämö? Markkinointijohtaja Blake Porter elää unelmaa - kunnes kaikki romahtaa. Saatuaan yllätyspotkut hän ei enää selviä uuden kotinsa lainanlyhennyksistä. Rahapulassa hän kihlattuineen ottaa isoa taloaan jakamaan vuokralaisen. Toinen toistaan karmeampien tarjokkaiden jälkeen löytyy hurmaava ja maanläheinen Whitney, täydellinen vuokralainen. Mutta jokin on pielessä. Naapurit käyttäytyvät oudosti. Taloon leviää mädän haju, vaikka Blake siivoaa raivokkaasti. Öisin hän herää outoihin ääniin. Blake alkaa pelätä, että joku tietää hänen synkimmät salaisuutensa. Kun hän tajuaa, että vaara on asettunut taloksi, on jo liian myöhäistä. Ansat on viritetty.

Kuoleman hinta / Anna Jansson (400106), lukija Vauhkonen Panu , kesto 11 h 47 min
Mikä tekee ihmisestä tappajan? Örebron yliopiston vuosijuhlissa tapahtuu jotain järkyttävää: useat kunniavieraat saavat yhtäkkiä rajuja kouristuksia, ja kolme heistä kuolee ennen ambulanssin saapumista. Kuolleiden joukossa on merkittäviä tutkijoita, joilla on yhteyksiä sekä yliopistoon että ravintola -alan koulutusohjelmaan Grythyttanissa . Rikoskomisario Kristoffer Bark on paikalla vieraana, ja tapahtumasta alkaa laaja murhatutkinta. Kuudennessa Bark -sarjan jännärissä periksiantamaton Bark joutuu paitsi selvittämään, kuka myrkytti yliopiston juhlissa useita juhlavieraita, myös taistelemaan poliisiosastonsa olemassaolon puolesta. Anna Jansson (s. 1958 ) on Ruotsin suosituimpia dekkaristeja. Hänen kirjojaan on myyty yksin Ruotsissa yli 10 miljoonaa kappaletta ja Suomessakin yli miljoona.

Polttomerkki / Jørn Lier Horst (400077), lukija Huuskonen Pertti , kesto 11 h 10 min
Norjan eturivin jännäristien kiivastahtinen rikosromaani saa haukkomaan henkeä. Rikostutkija Alexander Blix istuu murhatuomiotaan korkean turvallisuustason vankilassa. Muut vangit hyödyntävät jokaisen tilaisuuden haastaa ja nöyryyttää entistä poliisia. Vankilan ulkopuolella Blixin kollegat jahtaavat pelättyä tappajaa, joka on paennut saksalaisesta vankilasta ja kulkee rajojen yli kohti pohjoista. Ainoa yhteys karkurin ja Norjan välillä on eräs vanki Blixin osastolta, ja poliisi tarvitsee apua vankilan sisältä - Blixiltä. Toimittaja Emma Ramm on kuitenkin ainoa luotettava liittolainen, kun Blix yhdistää lankoja menneisyyden ja nykyhetken, vankilan ja ulkomaailman välillä.

Karhunkaatajat / Johanna Holmström (400130), lukija Paavola Satu , kesto 13 h 44 min
Vahvatunnelmainen jännitysromaani Kainuun metsistä, kostosta ja rajaseudun poliiseista. Kuhmolaisesta metsästä löytyy kammottavalla tavalla tapettu karhu. Samaan aikaan teini-ikäinen Jenna katoaa kotoaan. Pelko laskeutuu Kuhmoon. Paikallispoliisi Minna Salminen kollegoineen tutkii rikoksia, joiden ei kaiken järjen mukaan pitäisi liittyä toisiinsa lainkaan mutta joihin kietoutuu pienen paikkakunnan mennyt ja nykyisyys. Menneisyys piinaa myös Minnaa, joka tasapainoilee perhearjen, rankan työn ja kiellettyjen tunteiden välillä. Jenna on löydettävä ennen kuin on liian myöhäistä. Ennen kuin metsän pimeyttäkin pahemmat voimat tuhoavat kaiken.

Joka yksin jää / Elina Backman (400619), lukija Majuri Sanna , kesto 13 h 14 min
Saana Havas palaa Hartolaan huippusuositun jännärisarjan kuudennessa osassa. True crime -podcastaaja Saana Havas ja rikosetsivä Jan Leino ovat suhteessaan uuden edessä. Saana matkustaa Inkeri-tätinsä luo Hartolaan kertoakseen tädille suuren uutisen. Kun Leivonmäen kansallispuistosta löytyy metsähauta, Saanan uteliaisuus herää. Kenet salaiseen paikkaan on haudattu? Samaan aikaan Jan ja hänen kollegansa Rynkky saavat pöydälleen KRP:ssa vanhan rikoksen. Jokin ei täsmää. Onko poliisi pidättänyt aikoinaan väärän ihmisen? Löytyykö murhaaja vuosien jälkeen? Dekkarikuningattaren vahvatunnelmainen jännäri nuoruuden vimmasta ja vaietusta rakkaudesta.

Huvijahti / Lucy Clarke (400073), lukija Kokko Johanna , kesto 10 h 25 min
Ei ketään, johon luottaa. Ei paikkaa, jonne paeta. Koukuttavassa lomatrillerissä jännitys nousee kuin trooppinen myrsky. Parhaat ystävykset Kitty ja Lana pakenevat harmaata arkea ja lähtevät reppureissaamaan Filippiineille. Siellä he tutustuvat kauniin huvijahdin miehistöön, joka kutsuu heidät liittymään värikkääseen joukkoonsa. Uusi elämäntyyli vie mennessään. Joutilaat päivät ja tähtikirkkaat yöt kuluvat valkoisilla hiekkarannoilla ja turkoosin veden syleilyssä. Lana ajelehtii yhä kauemmas kotona piilevistä salaisuuksista. Idylli alkaa särkyä, kun yksi heistä katoaa mereen. Pian epäluulon, petosten ja valheiden hyökyaallot uhkaavat upottaa kaiken alleen. Minne keskellä merta voi paeta? 

Murhan avain / Alex Ahndoril (400090), lukija Tani Anni , kesto 6 h 22 min
Kepler-kirjailijoiden uusi jännittävä aluevaltaus. Palapelin kaikki palaset ovat käsillä – ne täytyy vain asettaa oikeille paikoilleen. Totuuden paljastuminen saa kylmät väreet kulkemaan pitkin selkäpiitä, kun Joona Linna -sarjalla maineeseen noussut kirjailijapari kääntää katseensa perinteisen salapoliisiromaanin suuntaan. Murhan avain esittelee yksityisetsivä Julia Starkin, jolla on traaginen menneisyys. Vaaratilanteissa ja onnettomuuksissa kaikki aistit virittyvät äärimmilleen, aika pysähtyy ja joka ikinen yksityiskohta tuntuu merkittävältä. Julialle näin käy kerta toisensa jälkeen. Kun Julia kutsutaan tutkimaan salaperäistä tapausta kaukaiseen kartanoon, hän joutuu virittämään kykynsä äärimmilleen. Lukija voi joko rentoutua ja nauttia tarinasta tai yrittää löytää ratkaisun oman ihmistuntemuksensa, havainnointikykynsä ja loogisen päättelyn avulla. Kirjailijanimen Alex Ahndoril takana ovat Lars Keplerinä tunnetut Alexandra Coelho Ahndoril ja Alexander Ahndoril. Murhan avain on ensimmäinen osa lukijan hoksottimia testaavassa Avainsarjassa, jonka pääosassa on erikoinen, haavoittuva Julia Stark. Kepler-nimellä kirjoitettu Joona Linna -sarja on myynyt 17 miljoonaa kappaletta maailmanlaajuisesti. Kirjoja on käännetty 40 kielelle ja niitä on julkaistu 170 maassa.
Viihdekirjallisuus
Kultalangan kehrääjä / Johanna Valkama (400469), lukija Soivio Eeva , kesto 8 h 35 min
Romaanisarja tamperelaisen kangaskauppiaan Maria Tirkkosen poikkeuksellisesta elämästä alkaa. Kolea nälkävuosi 1865. Maria Enegrén palaa kotipitäjäänsä Tyrväälle palveltuaan Turussa arkkipiispan kartanossa. Köyhän nuoren naisen olisi korkea aika päästä emännäksi, mutta mistä löytää puoliso, jonka pöydässä pysyy leivässä? Tarmokas ja älykäs Maria näkee mahdollisuuksia siellä, missä moni tyytyy kohtaloonsa. Matkalla kohti Tampereen tehdaskaupunkia tielle osuu komeasti pukeutunut, ilosilmäinen kulkukauppias. Voiko korvenkulkijan kanssa kehrätä villalangasta kultaa ja painaa pumpulikankaasta markan seteleitä? Tosipohjainen romaani vie taipaleelle kohti mahtinaisen, aikansa vaikuttajan, elämää.

Yhden kesän pelisuunnitelma / Marianne Suntio (400142), lukija  Eerola Talvikki  Hurme Juhana, kesto 11 h 22 min
Ammattikiekkoilija Ilona loukkaantuu olympialaisissa, ja unelmien pelipaikka Pohjois-Amerikassa menee sivu suun. NHL-pelaaja Jonas palaa Suomeen kohujulkisuutta pakoon. Kun vanhat lapsuudenystävät kohtaavat, Jonas alkaa treenata Ilonaa kesän lopulla koittavaa uutta uramahdollisuutta varten. Pian tunteet kuumenevat kaksikon välillä, ja ilmassa on muutakin kuin pelkkää treenihikeä. Mutta molemmilla on omat haavansa: tulinen Ilona on valmis uhraamaan kaiken unelmansa eteen, kun taas herkkä Jonas miettii, onko uhrannut jo liikaakin. Ammattikiekon kovassa maailmassa rakkaudesta joutuu jäähylle ja tunteet on taklattava kerralla kumoon. Kuinka uskaltaa olla haavoittuvainen, kun jäällä on oltava kovin kaikista? Kesän lopussa koittavat naarasleijonan ja lätkäjätkän loppupelit, ja heidän on päätettävä, kenen rinnalla he pelaavat jatkossa. MARIANNE SUNTIO on entinen urheilutoimittaja, joka riittävän kauan jäähallin lehdistökatsomossa istuttuaan päätyi maakuntalehteen kirjoittamaan kuntapolitiikasta. Yhden kesän pelisuunnitelma on hänen jääkiekkomaailmaa kuvaavan, letkeän romanttisen Lätkässä-trilogiansa avausosa.

Seitsemän tornin varjoissa / Ulla Rask (400114), lukija Tani Anni , kesto 9 h 16 min
Kiitetty historiallinen romaanisarja saa jatkoa. Kun kesäisessä Lyypekissä alkaa vuonna 1611 levitä rutto, Blanka Bergerin suojattu elämä Krausen talon nuorena emäntänä murentuu hiljalleen. Ensin yhteisen hurjan merimatkan ja kohtalon oikkujen tiivistämä ystävyys piika Margon kanssa särkyy ja pian sen jälkeen perheeseen osuu useampi kuolemantapaus. Hetkessä Blanka joutuu vastuuseen perheestään ja sen toimeentulosta ilman liittolaisten suomaa apua. Lopulta turvaton Blanka joutuu lähtemään pakosalle kaupungista. Säätyerot murentuvat ruton kurittaessa ihmisiä, eikä Blankan ole helppo sopeutua siihen. Pakomatkalta löytyy kuitenkin jo kadotetuksi luultu rakkaus, jonka hinnasta tulee lopulta kovempi kuin Blanka olisi koskaan voinut kuvitella. Seitsemän tornin varjoissa jatkaa Ulla Raskin upean vastaanoton saanutta Kylmä meri -sarjaa, jossa seurataan rääveliläissyntyisen Blanka Berger von Wijkin elämää järkiavioliiton, oman elämän haltuunoton ja rakkauden välillä. Ulla Rask (FM, OTM) on helsinkiläinen viestintäjohtaja, joka on koko ikänsä harrastanut historiaa. Erityisesti 1600-luku kiehtoo häntä, sillä tuon ajan dramaattiset muutokset näkyvät yhä yhteiskunnassamme. Rask on aiemmin julkaissut Urapukeutujan oppaan (2018). Blanka, Itämeren tytär (2025) oli hänen esikoisromaaninsa.

Game changer : käänteentekijä / Rachel Reid (400477), lukija Nuora Unto , kesto 13 h 1 min
Tulikuuma lätkämaailmaan sijoittuva menestyssarja alkaa. Yllättäen syttyvä kipinä sekoittaa jääkiekkotähden päiväjärjestyksen. New York Admiralsin kapteeni Scott Hunter huomaa janoavansa muutakin kuin matsien voittoja - smoothiepuodin hurmaavaa työntekijää Kip Gradya. Vetovoima on molemminpuolinen, ja he aloittavat kiihkeän mutta erittäin salaisen suhteen. Kip kuitenkin haluaisi lakata piilottelemasta heidän onneaan. Pudotuspelien lähestyessä Scott ei voi riskeerata nousukiidossa olevaa uraansa millään tavalla. Vai voiko rakkaus sulattaa ennakkoluuloisimmatkin sydämet? 

Lemmenlupauksia Avainkukan kartanossa / Eevi Iisakkila (400532), lukija Majuri Sanna , kesto 10 h 43 min
Uusi kiehtova viihdesarja alkaa: Sukella 1810-luvun sääty-yhteiskunnan salaisuuksiin ja romansseihin. Anna Jane Austenin hengessä sykkivän historiallisen romantiikan viedä sinut suoraan 1810-luvun empiretyylin Suomeen, missä aamuaurinko siivilöityy Avainkukan kartanon vaaleisiin saleihin, kynttilänjalkojen messinki kiiltää kilpaa jykevän mahongin kanssa ja naisten sirot musliinimekot kahisevat askelten tahdissa. Eevi Iisakkilan uutuusromaani aloittaa lumoavan kartanoihin sijoittuvan viihdesarjan. Se tarjoaa lempeän humoristisen mutta ihastuttavan tarkkanäköisen kuvauksen 1810-luvun sääty-yhteiskunnasta ja naisen elämästä. Tarinan keskiössä ovat sisarukset Sophie ja Cecilia, jotka lähetetään kesänviettoon Loviisa-rouvan rautaisella otteella johtamaan kartanoon. Pinnan alla alkaa kuitenkin nopeasti kyteä kiellettyjä tunteita, kun Sophie hullaantuu niin kartanon pehtooriin kuin pappilan kasvitieteilijäänkin, ja Cecilia puolestaan potee toivotonta rakkautta palvelusväkeen kuuluvaan Joakimiin. Joudutaanko aito rakkaus uhraamaan säädynmukaisen elämän ja kartanon menestyksen alttarille. Tunnelma tiivistyy entisestään, kun Loviisan arvokas huomenlahjaviuhka katoaa mystisesti ja kartanon yllä lepääväksi väitetty kirous alkaa langettaa epäonnea kaikkien ylle. Yliopistossa historiaa opiskellut ja maalaismiljöissä viihtyvä Iisakkila on tunnettu ihanaa todellisuuspakoa tarjoavasta kerronnastaan, joka pitää lukijan otteessaan arvoitusten karatessa yhä syvemmälle. Keneen lopulta voi luottaa, kun kaikilla tuntuu olevan salattavaa?
Muu kaunokirjallisuus
Coda / Kjell Westö (400540), lukija Saarinen Eero , kesto 12 h 33 min
Mestarikertojan koskettava sukupolviromaani soi kiihkeänä ja haikeana. 1980-luvun alun Helsingissä he olivat Kronoopit: taidejengi, joka kokosi yhteen kaupungin cooleimmat tyypit, järjesti villeimmät performanssit ja parhaat bileet. He elivät täysillä, rakastivat, haaveilivat; pettivät ja pettyivät. Neljä vuosikymmentä myöhemmin menestyskirjailija Willyn tähti on laskussa, kun taas Corinnen bisnesura kurottaa yhä uusiin korkeuksiin. Vanheneva kustantaja Andy katsoo taaksepäin heidän kaikkien elämää ja valintoja, ja alkaa kirjoittaa. Coda on romaani ystävyydestä ja petoksesta, vanhenemisesta ja menetyksistä, taiteesta ja rakkaudesta - huikea teos yhdeltä aikamme suurista kirjailijoista.

Pienet joutsenet / Riikka Pulkkinen (400473), lukija Kosonen Krista , kesto 12 h 59 min
Tähtikirjailijan häikäisevä romaani kasvamisen, baletin ja maailmanpolitiikan hypyistä. Nuori tyttö on juuri muuttanut perheensä kanssa vuoden 1989 Ouluun. Neuvostoliitossa tapahtuu, Gorbatšovin vierailu kuohuttaa ja Suomen talous synkkenee. Tytön isoäidit ovat myös aikoinaan eläneet maailmanhistorian risteyksissä, sodan riepomassa maassa. Mutta tytölle tärkeintä on baletti, sillä hänen venäläinen tanssinopettajansa tarttuu kunnianhimoiseen suunnitelmaan: harrastelijaryhmän tulee esittää Tšaikovskin Joutsenlampi, alusta loppuun. Kiehtova, mestarillinen romaani on kärkitossujen kovettama kasvukertomus, joka näyttää koskettavasti, miten maailmantapahtumat ja yksilö kulkevat käsi kädessä.

Terapeuttini on ihmissusi / Juhani Karila (400791), lukija Saksman Anna , kesto 10 h 54 min
Even parisuhde on kriisissä ja menneisyydessä muhii käsittelemättömiä traumoja. Hän käy puhumassa ongelmistaan Kruununhaassa päivystävälle terapeutille, suurelle ja terävähampaiselle ihmissudelle. Helsinki kuhisee outoja olentoja. Niitä saapuu vuorilta, joiden lumiset huiput kohoavat korkeuksiin kaupungin takana. Even suuri intohimo on pöytätennis, jota hän pelaa kavereineen divarissa. Neuroottisen pelin pyörteissä voi hetkeksi saavuttaa rauhan. Mutta jotain kummallista on tekeillä myös pingissarjassa, kun finaali lähestyy ja panokset kovenevat. Karilan loistava romaani on tarina luonnon ja ihmisen väleistä, kierteisistä palloista ja mielenterveydestä. Terapia ihmissuden johdolla on arvaamatonta, mutta joskushan apu saapuu yllättävässä muodossa.

Näköisyys / Leena Krohn (400033), lukija Manto Erja , kesto 4 h 8 min
Hiljainen ja vähäpätöinen taiteilija Horkka saa maankuululta kollegaltaan Lysanderilta toimeksiannon: hänen tulee maalata Lysanderin tilausmuotokuvat tämän loman aikana. Ateljeessa herkän Horkan katseelle asettuu mittava kavalkadi: kirjailija, tuomari, influensseri, guru, palkkamurhaaja, therian-sisarukset, tekoäly, unettoman unen herra… Horkka kuuntelee mallejaan kärsivällisesti, kunnes muotokuva on valmis tai vielä useammin jää syystä tai toisesta kesken. Miellyttääkö kuva kohdettaan? Onko se kohteensa näköinen? Ja mitä oikein on näköisyys? Leena Krohnin laajaan tuotantoon kuuluu romaaneja, lastenkirjoja, novelleja sekä esseitä. Hän on yksi kansainvälisesti arvostetuimpia ja käännetyimpiä kirjailijoitamme. Krohn sai Finlandia-palkinnon teoksestaan Matemaattisia olioita tai jaettuja unia (WSOY, 1992). Romaani Hotel Sapiens (Teos, 2013) oli sekin Finlandia-ehdokas. Krohnin kirjoitusten vaivihkainen huumori ja kuulas kieli puhuvat olemassaolomme kummallisistakin piirteistä rohkeasti ja älykkäästi.

Marius / Sirpa Kähkönen (400173), lukija Putkonen-Örn Krista , kesto 5 h 49 min
Lili viettää elokuista hellepäivää puutarhamajassaan vanhan kartanon hakamailla, muinaisessa purolaaksossa, jonka läpi kulkee raitiotie. Hän odottaa Mariusta, ihailemaansa nuorta ranskalaista, saapuvaksi vieraakseen vielä viimeisen kerran. Päivän aikana Lilin rakas ystävä Paul vierailee majalla, ja Lili muistelee heidän yhteistä aikaansa Euroopan kaupungeissa sekä kuumaa romanssiaan Pariisissa. Hän pohtii eroottista historiaansa, ihailemaansa naismaalaria joka maalasi hehkuvia mieskuvia, kuolemaa. Ilta saapuu, Mariusta ei kuulu. Romaanin maailma laajenee yhden päivän rajojen yli kertomukseksi taiteesta, Euroopasta ja syvästä surusta rakkauden ja intohimon poltteen rinnalla. ”Kyllä yhden päivän vielä kestäisi, jaksaisi odotusta, iloa, tätä hiljaista hyrinää”

Tahto / Laura Honkasalo (400536), lukija Heikkinen Mirjami , kesto 24 h 30 min
”Onko väärin kaivata vapautta?” Vavahduttava tarina porvarisperheen syrjästäkatsojasta, naisen asemasta ja 1900-luvun alun Suomesta. Wilhelmina Schlegel on jättänyt Berliinin ja saapunut sisarensa perheen mukana Suomeen. Hän huolehtii pienen kylän pappilan töistä, osallistuu siskontyttäriensä kasvatukseen ja kirjoittaa puhtaaksi lankonsa saarnat. Elämä uskovaisen perheen rinnalla on näennäisen turvattua, mutta vähitellen Wilhelmina alkaa kyseenalaistaa naisen ahdasta roolia. Saako naisella olla oma tahto? Runsaana virtaava romaani on syväluotaava matka menneeseen maailmaan, vaikuttava kuvaus kipeästä äitisuhteesta ja itsellisyyden etsinnästä miesten hallitsemassa yhteiskunnassa.

Tutkielma inhimillisestä käyttäytymisestä / Lena Andersson (400342), lukija Tani Anni , kesto 5 h 58 min
Lena Anderssonin novellikokoelmassa naiset etsivät rakkautta ja hyväksyntää, tarkkailevat itseään ja toisiaan, kaipaavat ja toivovat. He kuuntelevat tarkasti sitä mitä ei sanota ymmärtääkseen sen, mitä sanotaan. Teoksen novellit solmiutuvat yhteen ja kohtaamme niiden henkilöt yhä uusissa rooleissa. Tunnelmat vaihtuvat Kieslowskin moraliteettien maailmasta Solsidanin herkullisen ilkeään komiikkaan. August-palkintoehdokkaana ollut Tutkielma suomii nautinnollisesti ruotsalaista itsetyytyväisyyttä ja omahyväisyyttä Anderssonille tyypillisellä ironialla ja analyyttisyydellä.
Elämäkerrat ja elämäkerralliset romaanit
Etulinjan lääkintämies : jatkosodan päiväkirja / Harri Hänninen (400517), lukija Mäkinen Joel , kesto 10 h 47 min
Raju kuvaus arjesta jatkosodan etulinjassa. Reino Hännisen sotapäiväkirja tarjoaa ainutlaatuisen näkymän jatkosotaan ratsuväen lääkintämiehen silmin. Kolmivuotinen sotataival vei Ilomantsin korvista Äänisen rannoille, Kannaksen ja Viipurinlahden tulimyrskyihin ja takaisin Ilomantsiin. Nopealiikkeinen ratsuväki karautti rintamalla tukalimpiin paikkoihin. Monen kohtalona oli kaatua, haavoittua tai kadota. Lääkintämiehet joutuivat tekemään nopeita päätöksiä tulen keskellä, eikä kaikkia voinut auttaa. Haavoittuneiden pelastamisen ohella lääkintämiehet osallistuivat muiden sotilaiden rinnalla etulinjan taisteluihin. Päiväkirja kuvaa sodan raakuuden ohella rintamalla koettuja inhimillisiä hetkiä.

Elämäni : eräänlaiset muistelmat / Margaret Atwood (400069), lukija Kuusiluoma Maria , kesto 28 h 16 min
Suuren kertojan muistelmissa aukeaa ennennäkemätön luova universumi. Lapsena Margaret Atwood viettää suurimman osan vuodesta villin luonnon helmassa Pohjois-Quebecissä. Elämä hyönteistieteilijäisän ja omia polkujaan kulkevan äidin kanssa on vapaata, yksinäistäkin, mutta loputtoman kiehtovaa. Muistelmissaan Atwood kertoo, miten vaikeasta kouluvuodesta syntyy romaani Kissansilmä ja miten Orjattaresi saa alkunsa Berliinin levottomuuksissa 1980-luvulla. Poliittiset mannerlaatat liikkuvat ja elämänmittainen rakkaus syttyy. Tavataan runoilijoita, karhuja, Hollywood-tähtiä ja uskomattomia henkilöitä, jotka ovat kuin suoraan Atwoodin romaaneista. Elämä ja taide peilaavat toisiaan lumoavasti. 

Ritareita, linnanrouvia ja merirosvoja : Suomen keskiajan linnanväen tarinoita / Elise Pihlajaniemi (399918), lukija Nuora Unto , kesto 4 h 31 min
Värikäs ja lumoava matka keskiajan ihmisten elämään. Kuka ritari menetti päänsä Turun linnan piirityksessä syksyllä 1364? Ketkä leikkivät lapsuusleikkejään Kastelholman linnan vankitornissa? Kuka joutui kirjeitse setvimään kuningattaren lapsivuodevaivoja ja kuka linnanrouva hautautui taloustavaroihin Viipurin linnassa? Koko suomalaisen keskiajan kattava kirja vie vankityrmiin, linnojen kamareihin, kaksintaistelujen tantereille ja merirosvojen hallitseman Itämeren rannikolle. Keskiaika tulee iholle, kun linnanväen kiehtovimmat henkilöt saavat kertoa oman tarinansa. Teos tempaa mukaansa tarjoamalla uusimpaan tutkimukseen perustuvaa asiatietoa sekä vauhdikkaita linnatarinoita.

Kuningattariksi kasvatetut : Habsburg-prinsessat 1500-luvun alkupuolella / Tupu Ylä-Anttila (400642), lukija Pyhältö Ella , kesto 9 h 7 min
Syntymä Habsburgien hoviin tarkoitti kurinalaista lapsuutta: perheen harmonian ja normien mukaisen käytöksen uskottiin peilautuvan alamaisten elämään. Kristillisten hyveiden ja hovietiketin opettamisen ohella tyttäriä kasvatettiin puolisoiksi ja äideiksi. Keisarilta odotettiin vahvaa ja viisasta hallintoa tai sotamenestystä, kun taas prinsessojen tuli vastata mielikuviin kauniista nuoresta naisesta, joka on saanut huolellisen kasvatuksen. Tyttären syntymä saattoi herättää ristiriitaisia tunteita, vaikka juuri naiset mahdollistivat dynastian jatkumisen ja kytkökset ympäri Eurooppaa avioliittoineen ja jälkeläisineen. Suvun edun niin vaatiessa saattoi Habsburg-prinsessakin astua sijaishallitsijana valtaan. Kuningattariksi kasvatetut avaa uuden oven Euroopan historiaan kertomalla kuusi vaiherikasta elämäntarinaa. Epäonnisen Margareeta Itävaltalaisen menetykset, Marie Unkarilaisen tarkasti aikataulutettu hallitustyöskentely ja hurskaan Juana Itävaltalaisen omapäinen sijaishallinto monine käänteineen osoittavat, miten prinsessojen elämänvalinnat vaikuttivat myös ympäröivään maailmaan.

Antonius : romaani / Asko Sahlberg (400521), lukija Häyrinen Raiko , kesto 16 h 19 min
Suuren kertojan värikylläinen romaani legendaarisesta sotapäälliköstä, Egyptin kuningattaresta ja kuolemattomasta rakkaudesta. Kun Marcus Antonius löytää itsensä Rooman valtakunnan sisällissodan partaalta, hän joutuu kohtaamaan menneisyytensä ja tekonsa. Levottomasta nuorukaisesta on kasvanut roomalainen ikoni ja valloittaja, Julius Caesarin lähin mies ja jumalattareksi nimetyn Kleopatran rakastettu, ja nyt senaatti aikoo julistaa hänet tasavallan viholliseksi. Antoniuksen on valittava puolensa ja tehtävä päätös, vannoako uskollisuutta Roomalle vai Egyptille. Ajaton, kuulas tarina ylpeydestä, vallasta ja Rooman tasavallan iltaruskosta herättää henkiin antiikin maailman.

Keltainen / Raija Oranen (399902), lukija Majuri Sanna , kesto 11 h 30 min
Rakastetun kertojan häikäisevä romaani omapäisestä taiteilijasta sykkii elämänriemua. Kesken lukion 1940-luvulla Anita Snellman pakkaa tavaransa ja lähtee Helsinkiin tullakseen taiteilijaksi. Sen jälkeen tulevat Tukholma, Pariisi, Barcelona, Ibiza. Hän ei ilmoita kotiin lapsesta eikä avioliitosta, ei erostakaan. Hän rakastaa kissoja ja maalaa, värit tulevat häneen ja hän siirtää ne kankaalle. Hän maalaa ilkosillaan auringossa ja kuutamossa, iho kimaltaa pronssia, lyhyt tukka valkeaa. Hänen teoksensa hehkuvat kaikissa elämän väreissä, mutta hän on itse jo uudessa paikassa. Aurinko, jota hän palvoo, ahmaisee hänet. Hurmaava teos puhaltaa henkiin 1900-luvun vuosikymmenet ja unohtumattomat maalaukset.

Sibeliuksen katumuspäivä 1943 : säveltäjämestarin suhde natsi-Saksaan / Antti Vihinen (400726), lukija Tuominen Ola , kesto 7 h 29 min
Mitä Jean Sibelius ajatteli maailmanmenosta sotaisilla 1930- ja 1940-luvuilla? Oliko Sibelius natsiaatetta ja -hallintoa myötäilevä onnenonkija vai Hitlerin propagandakoneiston viaton uhri? Jean Sibelius sai merkittäviä palkintoja ja huomionosoituksia natsi-Saksan ylimmältä johdolta. Hän suostui myös Joseph Goebbelsin propagandaministeriön alaisuudessa toimineen antisemitistisen musiikkijärjestön varapuheenjohtajaksi. Totta on myös se, että hän ei kieltäytynyt yhdestäkään natsien kunnianosoituksesta. Mikään näistä ei tee Sibeliuksesta ”natsia”, mutta ei myöskään epäpoliittista ja viatonta sivustakatsojaa. Vaikka Sibelius ei milloinkaan selkeästi liputtanut natsiaatteen puolesta, hän ei myöskään selvästi tuominnut kansallissosialismia. Moni Suomessa pitää keskustelua kansallissäveltäjän natsiyhteyksistä turhanpäiväisenä. Kuitenkin tässä kirjassa Antti Vihinen yrittää vastata siihen, miten kansallissäveltäjä suhtautui natseihin ja mitä tapahtui eräänä syyspäivänä vuonna 1943. Antti Vihinen on tietokirjailija, joka on kirjoittanut musiikista, säveltäjistä ja politiikasta.

Henkivartijat : presidentin turvallisuusvartioston tarina / Antti Vanhatalo (400525), lukija Villi Ilkka , kesto 10 h 1 min
Ainutlaatuinen kuvaus presidentin turvamiesten työstä tasavallan kulisseissa. Teos kertoo presidentin turvallisuusvartioston koko tarinan ja vie kuninkaanlinnoista Valkoiseen taloon, Kremlistä kriisialueille ja Islannin jäätiköiltä Manhattanille. Viittä presidenttiä vartiostossa palvellut Antti Vanhatalo on tutkinut sen historiaa ja kertoo lisäksi omista ja kollegoidensa kokemuksista. Hän kuvaa työn vaativuutta mutta myös sen inhimillistä puolta – luottamusta, läheisyyttä ja hetkiä, joissa turvamies tekee paljon enemmän kuin suojaa. Presidentin turvamiehet ovat läsnä historian käännekohdissa ja heidän tarinansa valottavat sekä presidenttien persoonia että aikakausien muuttuvaa ilmapiiriä.

Tietokirjallisuus
Ase repussa : tositarinoita koulusurmista / Terhi Ojala (400126), lukija Vilhunen Anu , kesto 6 h 33 min
Pekka käytti tilaisuuden ja harhautuksen hyväkseen. Hän asettui ovensuuhun ja asetti aseen tähtäämään ensimmäisen uhrin luokse kerääntyneitä oppilaita. Pekka painoi sormensa liipaisimelle ja laukaisi. Luoti lävisti ensin yhden, ja sitten toisen hänen lukiotovereistaan. Miksi ihminen päätyy ampumaan luokkakavereitaan? Entä miten koulunkäynnin on mahdollista jatkua väkivaltaisen hyökkäyksen jälkeen? Ase repussa kokoaa suomalaiset koulusurmat ja niiden yritykset ensimmäistä kertaa yksien kansien väliin. Kirjassa tutustutaan lyhyesti myös Yhdysvaltojen koulusurmien historiaan ja kolmeen tuhoisimpaan iskuun. Ase repussa kertoo koulusurmaajien taustoista, tekojen suunnittelusta, itse teoista sekä niiden seurauksista. Samalla perehdytään kouluhyökkäyksiin, joissa kuolonuhreilta säästyttiin, sekä tapahtumaan, jossa koulusurman suunnitellut henkilö perääntyi viime hetkellä, kun oli jo aseen kanssa valmiina koulun pihassa. Terhi Ojala on oululainen kirjailija, kustannustoimittaja ja valokuvaaja. Hän on aiemmin kirjoittanut Väkivaltasyyttäjän puheenvuoro -kirjan yhdessä Jenni Harvion kanssa sekä Huumejärjestön pomo -kirjan yhdessä Mirka Vainikan kanssa.

Ammattina eläimet : herkät porot, leikkivät kimalaiset ja muut eläimet joilta voimme oppia / Anna Sievinen (400146), lukija Hanhikoski Tuija , kesto 6 h 34 min
Ammattina eläimet vie lukijan suomalaisten huippututkijoiden ja muiden eläinammattilaisten maailmaan. Se kertoo yllättäviä ja kiehtovia tositarinoita eläimistä: eläinten suojavärien kehityksestä, elokuviin koulutettavista villieläimistä ja lehmien viisaudesta. Samalla saamme oppia uutta tietoa siitä, miten eläimet kokevat ympäristönsä, aistivat ja ajattelevat. Kirjassa kohdataan ihmisiä, jotka ovat omistaneet työelämänsä hyönteisten, kalojen, lintujen tai nisäkkäiden ymmärtämiselle ja auttamiselle. Eläimet eivät näyttäydy kohteina vaan yksilöinä, joilla on oma näkökulmansa maailmaan. Esimerkiksi hevoset osaavat lukea meitä ihmisiä paljon paremmin kuin me niitä. Ammattina eläimet sopii kaikille luonnosta ja tieteestä kiinnostuneille lukijoille, jotka haluavat ymmärtää paremmin elämää ympärillään ja omaa paikkaansa osana sitä. ANNA SIEVINEN on yhteiskuntatieteiden maisteri, toimittaja ja tietokirjailija. Hän on työskennellyt pitkään Helsingin Sanomissa useissa eri toimituksissa ja toimii myös Tiede Luonto -aikakauslehden vakituisena avustajana.

Hankalat tytöt / Marika Riikonen (400270), lukija Valle Johanna , kesto 5 h 2 min
Kun väsynyt toimittaja hankkii vihaisen hevosen, alkaa epämukavien oivallusten taival. Riittämättömyyttä, valtakuvioita, selviytymiskeinoja. Yllättäen hevonen osoittautuu peilauspinnaksi tämän hetken työelämälle. Työelämä on muuttunut yhtä hallitsemattomaksi kuin vihainen tamma. Vaikka miten suorittaa, riittäminen on yhä mahdottomampaa. Ensisijaista on kiire. ”Hyvän työntekijän” raamit ovat erityisen ahtaat puoliaan pitävillä naisilla. Vastarinta vaiennetaan hankalan ämmän leimalla. Entä jos ongelma ei olekaan hankala työntekijä tai hankala hevonen, vaan kohtuuttomat odotukset? Hankalat tytöt löytää hevos- ja työaiheista hätkähdyttäviä yhtäläisyyksiä, jotka saavat kyseenalaistamaan nykytyöelämän järjellisyyden. Kirpeä omakohtaisuus saa rinnalleen tutkimustietoa sekä media- ja kirjallisuuslähteitä. Marika Riikonen on tamperelainen kirjailija, toimittaja ja nykyään jo ymmärtävämpi palvelija hevoselleen Melodialle. Riikosen edellinen kirja Yksin, kiitos ravisteli omaehtoisen yksinolon tabua ja sanallisti monen lukijan vaietut tuntemukset.

Kymmenen päivää Kabulin kentällä / Jussi Tanner (400787), lukija Kamula Toni , kesto 14 h 48 min
Kymmenen päivää Kabulin kentällä on kertomus Suomen evakuointioperaatiosta Afganistanissa elokuussa 2021. Diplomaatti Jussi Tanner saapuu Kabulin lentokentälle tilanteessa, jossa ääriliike Talebanin joukot vyöryvät pääkaupunkiin. Lentokenttä on muuttunut piiritetyksi linnakkeeksi, jonka tukkeutuneet portit ovat ainoa uloskäynti maasta. Kabulista on saatava ulos Suomen suojelun piiriin kuuluvat ihmiset. Tanner dokumentoi päivä päivältä, miten suomalaisten tiimi toteuttaa evakuointia yhdessä sotilaiden, operaatiojohdon ja eri maiden diplomaattien kanssa. Ääneen pääsevät myös muut tapahtumissa mukana olleet. Ratkaisut vaativat joukkuehenkeä ja paineensietokykyä. Kymmenen päivää Kabulin kentällä on ainutkertainen ensi käden kuvaus operaatiosta, jonka aikana yli 400 ihmistä pelastettiin.

Tiede 8/2026 /  (400037), lukija Mäkynen Timo , kesto 2 h 24 min
Yksilökeskeisyys laimentaa lemmen. Nukutetun aivot oppivat. Synestesia villiinnyttää aistit. Kaksiulotteisuus tehostaa tekniikkaa. Näin eläimet selviävät äärisäissä. Lento vuodessa: onko sekin liikaa? Sahara oli ennen vihreä paratiisi. Miksi nostetaan kissa pöydälle?

Anteeksiannon psykologia / Anne Haikola (400795), lukija Kudjoi Karoliina , kesto 5 h 21 min
Miksi anteeksiantaminen on niin vaikeaa? Voiko kaikkein kamalimpia tekoja antaa anteeksi? Entä miten antaa itselleen anteeksi? Riidat ja konfliktit ovat väistämätön osa elämää. Loukkaukset voivat satuttaa syvästi ja jäädä kalvamaan vuosikausiksi. Antamalla anteeksi voi hyväksyä menneen, kirjoittaa tarinansa uusiksi ja mennä elämässä eteenpäin. Tämä kirja pureutuu anteeksiannon psykologiaan uudella tavalla sekä loukatun että loukkaajan näkökulmasta – jokainen meistä kun joutuu elämässään kumpaankin rooliin. Teos myös avaa aihetta tosielämän esimerkeillä. Kirja tarjoaa tutkittuun tietoon perustuvia konkreettisia työkaluja loukkausten käsittelyyn, anteeksiantamiseen ja anteeksipyytämiseen. Anne Haikola on psykologi, väitöskirjatutkija ja vapaa tiedetoimittaja. Hän on tutkinut anteeksiantoa ja saanut kuulla suomalaisten kokemuksia aiheesta. Hänen tekstejään on julkaistu niin Helsingin Sanomissa kuin Tiede-lehdessä.

Sittenkin ehjä : miten eheytystoiminta rikkoo ihmistä / Ville Mäkipelto (400513), lukija  Niskanen Karoliina.  Haapaniemi Tuukka, kesto 7 h 16 min
Pysäyttävä kuvaus hengellisestä väkivallasta nykypäivän Suomessa. Teinipoika joutuu manaajan uhriksi, koska kokee vetoa poikiin. Terapiassa hänelle kerrotaan, että homous on psyykkinen vaurio, joka johtuu huonosta isäsuhteesta. Miten seksuaalisuutta yritetään muuttaa ja mitkä ovat eheytyksen jäljet? Kirja avaa kipeää teemaa sekä tositarinoiden että tutkitun tiedon valossa. Se kertoo eheytystoiminnasta kaunistelematta mutta luo samalla toivoa hengellistä väkivaltaa kokeneille. Tietokirjailija Ville Mäkipelto omaksui nuoruutensa seurakunnassa ajattelun, jossa rajat olivat tiukat ja erilaisuus tuomittiin. Vasta aikuistuttuaan hän kyseenalaisti, voisiko rakkaus muka viedä helvettiin.

Keholliseksi luotu : ... ja Jumala näki, että se oli hyvä / Asta Lehtimäki (398245), lukija Alander Erja , kesto 4 h 17 min
Meidät on luotu ilmaisemaan itseämme, aistimaan toisiamme ja vastaamaan toistemme ilmaisuun. Kaikki meissä on, elää ja hengittää sen mukaan, mitä ympärillä on, elää ja hengittää. Keholliseksi luotu pohtii lämpimästi ja yleistajuisesti kokonaisvaltaista ihmisyyttä. Oleellista on yhteys: kehon ja mielen yhteys, ihmisen ja Jumalan välinen yhteys sekä yhteys ihmisten kesken. Teksti rytmittyy kehollisten teemojen ja niihin liittyvien harjoitusten sekä rukousten ympärille. Kirja kutsuu jokaista tutustumaan kehonsa viesteihin, haastaa armolliseen muutokseen ja auttaa näkemään kasvun mahdollisuuksia. Tanssi-liiketerapeutti Asta Lehtimäki ja teologi Hanna-Kaisa Hartala kannustavat kokonaisen ihmisen uskoon tässä ja nyt. Tavallinen ihmisyys, tavallinen keho ja tavallinen elämä ovat Jumalan ihmeitä, joista saa ja kannattaa iloita. 

Mies joka putosi taivaalta : CIA, Lockerbie ja totuuden etsintä / Jan Stocklassa (400462), lukija Leskelä Mikko , kesto 10 h 49 min
Henkeäsalpaava tositarina Lockerbien lento-onnettomuuden takana. Joutuiko oikea syyllinen vastuuseen? Joulukuussa vuonna 1988 Skotlannin Lockerbien kylän yllä räjähti pommi Boeing 747 -koneessa. Yli 270 uhrin joukossa oli YK:n apulaispääsihteeri Bernt Carlsson, joka oli matkalla New Yorkiin allekirjoittamaan Namibian itsenäisyyssopimusta. Lopulta libyalainen tuomittiin rikoksesta. Tuomiota on kyseenalaistettu yhä enemmän vuosien varrella. Jos Libya ei ollut terrori-iskun takana, kuka oli? Oliko vain sattumaa, että Bernt Carlsson oli mukana? Ja kuka hyötyy siitä, ettei totuus tule ilmi? Jan Stocklassa tutki Olof Palmen murhaa kymmenen vuotta ja päätti lujasti, ettei koskaan enää haaskaa elämäänsä salaliittoteorioiden, ajatusmallien ja hypoteesien pyörittelyyn. Sitten hän huomasi twiitin, joka toi mieleen vuosien takaisen haastattelun. Stieg Larssonin asiakirjat johtivat hänet jälleen matkalle valheiden, kätkettyjen todisteiden ja hiljennettyjen todistajien pariin. Teos etsii arvoituksen ratkaisua, mutta siitä tulee myös tarina salaliittoteorioista ja suurvaltakonflikteista, maailmanjärjestyksestä ja murhattujen diplomaattien ponnisteluista rauhan ja itsenäisyyden puolesta. Kirjan on suomentanut Risto Mikkonen. 

Pistekirjat
Mykkien pöytä / Anna-Leena Härkönen (399319), 7 vihkoa, 467 s., 338 kt
Kun työttömyys, korkea verenpaine ja viileät viestit lyövät kättä, on aika lähteä baariin. 56-vuotias Leni on saanut potkut töistä. Alkoholi maistuu, tyhjää aikaa on loputtomasti. Leni roikkuu exässään Juhassa, vaikka avioero on tullut jo ajat sitten. Viinillä täytetty termospullo turvanaan Leni istuu Helsingin Esplanadilla eikä tajua olevansa syrjäytymässä. Yllättävän kohtaamisen kautta Leni rakastuu perheelliseen Lasseen, jolle koko maailma näyttää olevan auki. Uusi suhde saa kuitenkin omituisia muotoja, ja kaaoksen jälkiseurauksena Leni joutuu kohtaamaan menneisyydessä tapahtuneen tragedian, jonka on onnistunut hautaamaan mielensä pohjalle vuosiksi.
E-kirjat
Unelmatalo / Veronica Henry (401152), 2,64 Mt
Unelmien talo etsii uusia asukkaita. Veronica Henryn Unelmatalo on tarina elämän kokoisesta kodista, jonka seiniin ovat piirtyneet rakkauden ääriviivat. Hunter’s Moon on ihanan iso, sokkeloinen talo Peasebrookin kylässä. Se on ollut boheemin Willoughbyn perheen koti yli viidenkymmenen vuoden ajan. Nykyiset asukkaat Sally ja Alexander joutuvat kuitenkin laittamaan talon myyntiin terveys- ja talousongelmiensa vuoksi. He palkkaavat kiinteistönvälittäjä Belinda Baxterin, joka päättää löytää juuri oikeat ostajat tälle erityiselle kiinteistölle. Talo tuntuu lumoavan kaikki, jotka sitä tulevat katsomaan, ja Belindalla on mahdollisuus tehdä elämänsä kaupat. Mutta onko Willoughbyn perhe sittenkään valmis luopumaan talosta? Sen jokainen huone ja jokainen nurkka kantavat mukanaan tarinoita, joita ei ole vielä kerrottu. Taloa myydessään Belinda huomaa avaavansa vuosikymmenten mittaisia perhesalaisuuksia – ja samalla joutuvansa kohtaamaan omasta menneisyydestään kumpuavat varjot. Veronica Henryn hyvän mielen tarina on täynnä lämpöä, toivoa ja lempeää huumoria – kuin kahvihetki parhaan ystävän kanssa. Veronica Henry (s. 1963) on Devonissa asuva kirjailija. Hän työskenteli ennen kirjailijanuraansa televisiosarjojen käsikirjoittajana ja on kirjoittanut mm. sarjoja Sydämen asialla ja Holby Cityn sairaala. Unelmatalo on Henryn yhdeksäs suomennettu romaani.

Mykkien pöytä / Anna-Leena Härkönen (399320), 1,88 Mt
Kun työttömyys, korkea verenpaine ja viileät viestit lyövät kättä, on aika lähteä baariin. 56-vuotias Leni on saanut potkut töistä. Alkoholi maistuu, tyhjää aikaa on loputtomasti. Leni roikkuu exässään Juhassa, vaikka avioero on tullut jo ajat sitten. Viinillä täytetty termospullo turvanaan Leni istuu Helsingin Esplanadilla eikä tajua olevansa syrjäytymässä. Yllättävän kohtaamisen kautta Leni rakastuu perheelliseen Lasseen, jolle koko maailma näyttää olevan auki. Uusi suhde saa kuitenkin omituisia muotoja, ja kaaoksen jälkiseurauksena Leni joutuu kohtaamaan menneisyydessä tapahtuneen tragedian, jonka on onnistunut hautaamaan mielensä pohjalle vuosiksi.
Nuorten aikuisten kirjat
Äänikirjat
Luona luiden ja risukoiden / Seanan McGuire (400007), lukija Keiramo Ronja , kesto 4 h 52 min
Kaksoset Jack ja Jill olivat seitsemäntoista, kun heidät heitettiin ulos Nummilta ja passitettiin Eleanor Westin koulukotiin harhateiden lapsille. Tämä tarina kertoo, mitä sitä ennen tapahtui... Jacqueline oli äidin täydellinen pikkutyttö - kohtelias ja hiljainen, pukeutunut aina kauniisti kuin prinsessa. Jos äiti olikin hieman ankara, se oli vain Jacquelinen omaksi parhaaksi. Jillian oli isän täydellinen pikkutyttö - rohkea ja reipas rämäpää, melkein poikatyttö. Isä olisi mieluummin halunnut oikean pojan, mutta aina ei saa mitä haluaa. Kun siskokset olivat viisivuotiaita, he oppivat, ettei aikuisiin voi luottaa. Kun he olivat kaksitoista, he löysivät matka-arkusta mahdottoman portaikon ja sen päästä mahdottoman maailman, jossa he viimein pääsivät kukoistamaan omina itsenään. Maailman, jossa kukoisti myös kauhu. Amerikkalaisen Seanan McGuiren Harhateiden lapset -portaalifantasiasarja voitti arvostetun Hugo-palkinnon 2022 parhaasta sarjasta. Luona luiden ja risukoiden on sarjan toinen osa. Ikäsuositus 15+.

Kuuden karaatin huijaus / Karen M. McManus (399765), lukija Tani Anni , kesto 10 h 45 min
Karen M. McManusin nautinnollinen huijaritrilleri! YA-trillerin kuningattaren kahdeksannessa kirjassa äiti ja tytär yrittävät päästä eroon huijarimenneisyydestään. Tarkoitus on tehdä enää yksi keikka – mutta se osoittautuu hengenvaaralliseksi ja henkilökohtaiseksi... Kat on aina ollut kahdestaan äitinsä Jamien kanssa, lukuun ottamatta äidin 48 tunnin Las Vegas -avioliittoa toisen ammattihuijarin kanssa. Paras muisto siitä oli se, että Jamiellä oli velipuoli Liam kahden vuorokauden ajan. Kat päätyy mukaan Jamien viimeiselle keikalle. Jamie on osa catering-tiimiä miljardööri Ross Sutherlandin syntymäpäiväjuhlissa, ja heidän on tarkoitus vaihtaa miljoonien timanttikoru jäljennökseen. Perillä on vastassa iso yllätys: Liam ja hänen isänsä, joka seurustelee miljardöörin nuoremman tyttären kanssa. Kun yksi isäntäväestä kuolee, Liam ja Kat ymmärtävät, että itse asiassa he ovat tappajan tähtäimessä. He voivat luottaa vain toisiinsa - vai voivatko? Molemmat ovat mestarivalehtelijoita ja saaneet oppinsa parhailta. Kirjailija Karen M. McManus asuu Yhdysvaltain itärannikolla. Hänen kaikki YA-trillerinsä ovat nousseet kansainvälisiksi myyntimenestyksiksi. McManusin esikoisteoksesta 

Tuulenkutoja / Julie Johnson (400334), lukija Lehtonen Saara , kesto 17 h 50 min
Trilogian ensimmäisessä osassa nuori nainen herättää henkiin muinaisen ennustuksen – ja vapauttaa myrskyn, joka voi pelastaa tai tuhota koko valtakunnan. Sodan repimässä Anwynissa taikuus on vitsaus, ja puoliverisen Rhyan kaltaisten kohtalona on kuolemantuomio. Rhya kuitenkin säästyy, kun hänet kaappaa monin verroin pelottavampi vihollinen. Mitä pidemmälle Rhya joutuu kotoaan pohjoisen ylämaille, sitä vähemmän mikään on miltä näyttää, olipa kyseessä hänen pelottava vangitsijansa, valtakuntaa kurittava tauti – tai hän itse. Rhyan taikuus ei nimittäin ole tavallista laatua. Hän on yksi neljästä ikiaikaisesta, joiden on määrä herättää taika eloon ennen kuin sotaa lietsova tauti leviää – tai kuolla yrittäessään. Oman voimansa lisäksi Rhyan on kuitenkin myös opittava hallitsemaan uusia, vaarallisia siteitä, joita kasvaa hänen ja kahden muun ikiaikaisen, Tulen ja Veden välille. Miehet hallitsevat omia valtakuntiaan, eikä Rhya voi täysin luottaa henkeään kummankaan käsiin. Sydämestään puhumattakaan. Rhyan on valittava, tukahduttaako liekit – vai antautuako palamaan niiden mukana. JULIE JOHNSON on yhdysvaltalainen bestsellerkirjailija, jonka uusin romantasiatrilogia Ikiaikaiset myytiin jo ennen sen ilmestymistä noin kahdellekymmenelle kielialueelle. Sarjan ensimmäinen kirja Tuulenkutoja vie lukijansa Anwyniin, jossa puoliverinen Rhya kulkee askel askeleelta syvemmälle elementaalimagian ja vaarallisen vetovoimaisten Ikiaikaisten maailmaan. Trilogian seuraavat osat ilmestyvät suomeksi syksyllä 2026 ja keväällä 2027. 

Keskusteluja kukkasten kanssa / Siiri Enoranta (399602), lukija Tani Anni , kesto 10 h 32 min
Voiko rakkaus kasvaa jaettaessa? Nuoret rakastavaiset joutuvat eroon toisistaan kauhean taian seurauksena. Siiri Enorannan kahdestoista romaani vie seikkailuun, lämmittää ja hykerryttää, ja pohtii, mitä tarkoittaa rakastaa rajattomasti. Maagiset koruleeliat kukkivat Viisjoessa. Xaskia opiskelee kukkia hoitavaksi leelittareksi ja hänen heilansa Naum ylistää niitä tempuillaan. Kylään vasta muuttanut Sona ei ymmärrä leelioiden ihmeellisyyttä tai sitä, miksi hänen elämänsä pitää kietoutua kipakan Xaskian asioihin. Ja onko Naumin pakko olla niin hurmaava! Xaskia joutuu satimeen loitsutodellisuuteen, jossa hänellä on seuranaan vain pörröiset, puhuvat sorkkaeläimet. Xaskian on tehtävä kaikkensa päästäkseen takaisin rakkaidensa luo, mutta voiko hän onnistua ennen kuin on liian myöhäistä? Siiri Enoranta (s. 1987) on palkittu kirjailija, joka kirjoittaa nuorille ja aikuisille. Hän on saanut teoksistaan mm. Lasten- ja nuortenkirjallisuuden Finlandia- ja Topelius-palkinnot sekä Anni Swan -mitalin, joka jaetaan kolmen vuoden välein parhaalle suomalaiselle lasten- tai nuortenkirjalle. Hänen teoksensa on valittu myös Pohjoismaiden neuvoston lasten- ja nuortenkirjapalkinnon ehdokkaaksi.

Kunnes kuolen / Sini Helminen (399995), lukija Vilhunen Anu , kesto 1 h 40 min
Ikäryhmä: 13–25-vuotiaille. Mitä jos päiväsi olisivat luetut jo syntymästäsi saakka? Kunnes kuolen on dystooppinen säeromaani, jossa Sarah Crossan kohtaa Adam Silveran. Kuolemanpelko saa paljaan ja rehellisen asun sen pakahduttavilla riveillä. Nuorille ja nuorille aikuisille suunnattu tarina löytää valon pilkahduksia sieltä, missä kaikki näyttää pimeältä. Aani on tiennyt aina, että hän tulee kuolemaan seitsemäntoistavuotiaana. Hän elää maailmassa, jossa ihmisen kuolinpäivä pystytään laskemaan ennalta ja päivämäärä tatuoidaan jo pikkulapsena otsaan. Aani yrittää keskittyä kouluun, tanssiin ja parhaan ystävän Outan kanssa hengailuun. Hänen ei kuitenkaan anneta unohtaa. Turvallisessa arjessa on särö, joka muuttuu railoksi. Aani joutuu kokemaan, ettei hänen elämänsä tai edes hänen ruumiinsa ole hänen omassa hallinnassaan. Yhteiskunta vieroksuu lyhytikäiseksi ennustettuja päiväperhoja, joiden arvaamattomuus aiheuttaa pelkoa. ”Lohduksi yksinäisille, häpeäville ja pelokkaille.” – Kirsti Kuronen. Sini Helminen on syntyjään hollolalainen kirjallisuustieteen maisteri, lasten ja nuorten erikoiskirjastonhoitaja ja kirjavinkkari. Häneltä on aiemmin ilmestynyt kotimaisesta mytologiasta ammentava Väkiveriset-sarja, jonka avausosa Kaarnan kätkössä oli Kuvastaja-ehdokkaana, sekä Lujaverinen-trilogia, joka on ollut sekä Topelius- että Kuvastaja-palkintoehdokkaana. Hän on innokas lukemisen puolestapuhuja ja pitää myös nuortenkirjallisuuteen keskittynyttä For YA -youtubekanavaa.

Cheermyrsky / Marja Aho (398658), lukija Huttunen Maiju-Riitta , kesto 2 h 49 min
Riemastuttavien sattumusten ja vahvan ystävyyden sävyttämä nuortenkirja cheerleading-harrastuksesta ja etenemisestä kohti maajoukkuetasoa. Unelmat, pelot ja mysteerit puhuttavat cheertyttökolmikkoa juhlanäytöksen kynnyksellä. Jessiina, Nelli ja Sandra valmistautuvat Sunshine Spirit Cheerleaders -seuran 10-vuotisjuhlanäytökseen. Puuhaa riittää paitsi joukkueen esityksen hiomisessa, myös urheiluhallin koristelussa sekä kahvion myyntituotteiden leipomisessa. Sandra on hakenut maajoukkuekarsintoihin ja jännittää, valitaanko hänet mukaan junioreiden sekamaajoukkueeseen. Jessiina kokee hämmentävän hetken kuvataiteen tunnilla ja saa yllättäviä uutisia menneisyydestä. Nellin muuttunut käytös kummastuttaa Sandraa ja Jessiinaa. Jotain outoa on tekeillä, mutta mitä? Juhlanäytöksen valmistelut näyttävät sujuvan ongelmitta. Mutta onko se sittenkin vain tyyntä myrskyn edellä?


Lasten ja nuorten kirjat
DaisyTrio-kirjat
Oravien sota / Riina Katajavuori (399210), lukija Tani Anni , kesto 9 min
Vaikuttava ja viisas kuvakirja Suomen vuoden 1918 tapahtumista. Oravaveljekset Valtteri ja Pekka asuvat naapuripuissa. Isoveli Valtterin puussa on paljon käpyjä, mutta pikkuveli Pekan puu antaa vähemmän satoa. Kun ankara talvi koittaa, Valtterilla ja hänen ystävillään on lokoisat oltavat, mutta Pekalta loppuu ruoka. Silloin veljesten välille puhkeaa iso riita. Valtteri saa taustatukea Sudelta, Pekka Karhulta. Lukutavasta riippuu, kertooko Riina Katajavuoren ja kuvittaja Martin Baltscheitin hurja eläinsatu oravaveljesten keskinäisestä taistelusta vai Suomen vuoden 1918 sisällissodasta. Kirja avaa mahdollisuuden joko lukea tarinaa puhtaasti faabelina tai käsitellä sen kautta sisällissotaa lapsen kanssa. Oravien sota on syntynyt yhteistyössä Goethe-Institut Finnlandin kanssa, jossa huomattiin, ettei Suomessa ole lastenkirjoja sisällissodastamme. Teos avaa yleismaailmallista ja ajatonta aihetta lapsentasoisesti.
Äänikirjat
Pahisten peli / Hannele Lampela (400830), lukija Toiviainen Miiko , kesto 2 h 35 min
Julma juoni uhkaa tuhota sankarien aivosolut... Kouluikäisten huikean jännittävän ja hervottoman hauskan sarjan päätösosassa seikkailu menee todella tunteisiin. Kaikilla sankareilla on uusi, vihreä puhelin, jota he eivät malta laskea käsistään. Mistä se on peräisin? Ja miten heidät saisi irti kännykkäkoukusta, johon Paavalikin on juuttunut? Paavalilla on tosin isompikin ongelma ratkottavana: hänen pitäisi taistella arkkivihollistaan Mortemia vastaan. Vai voisiko ystävyys osoittautua vahvemmaksi kuin vihan tuhoava voima? Ikäsuositus 8+.

Unen ihme : Yöllisten mysteerien jäljillä / Anna Tommola (399853), lukija Pyhältö Ella , kesto 2 h 38 min
Oletko nähnyt unta, jossa osaat lentää? Vai yritätkö juosta karkuun, mutta et saa jalkojasi liikkeelle? Unen ihme - yöllisten mysteerien jäljillä on kiehtova tietokirja siitä, mitä kaikkea jännittävää pääsi sisällä tapahtuu öisin! Vietät kolmanneksen elämästäsi unten salaperäisessä maailmassa, jossa pääset kokemaan vaaroja turvallisesti, huoltamaan aivojasi, oppimaan uutta ja pitämään samalla hauskaa. Unen ihme tutustuttaa lukijan ihmismielen öisiin salaisuuksiin ja valottaa nukkumista, unta ja mielikuvitusta uusis­ta näkökulmista. Kirja kertoo, että unet ovat kiehtovia seikkailuja ja nukkuminen supervoima! Mukana on yllättäviä yksityiskohtia mm. eläinmaailmasta: Tiesitkö, että tervapääsky osaa nukkua lentäessään? Tai että mustekala vaihtaa väriä nukkuessaan? Ikäsuositus 8+.

Naurulokki ja pastori huvipuistossa: Satuja aikuisille ja lapsille / Kari Hotakainen (400820), lukija Vatanen Jussi , kesto 4 h 2 min
Kari Hotakaisen saduissa ihmiset ja eläimet ovat elämänmuutosten edessä, tahtoen tai tahtomattaan. Kurki rakastuu. Lehmä ja sika joutuvat vaihtamaan ammattia. Käärme kyllästyy luikerteluun. Saduista voi oppia, että raha ei välttämättä tuo onnea - ei niin pääomasijoittaja Heimo Pätäkälle kuin helposta elämästä unelmoivalle viemärirotallekaan. Toisaalta autuus ja täyttymys voi joskus löytyä lähempää kuin uskoisikaan, vaikkapa kolmen sentin päässä olevasta rahkakulhosta. Tässä satukokoelmassa ihminen ei todellakaan ole luomakunnan kruunu, vaan laji muiden eläinlajien joukossa. Kirjan sadut ovat yhtä aikaa riehakkaan absurdeja ja täysin totta. Anne Pikkovin kuvat heittävät bensaa lukijan mielikuvituksen liekkeihin. Hotakainen toivoo, että näitä satuja lukiessaan aikuinen ajattelee ja lapsi nauraa. Ikäsuositus 6+.

Metsä-Hattusen eläinsatuja / Hannele Huovi (400094), lukija Lauronen Mikko , kesto 1 h 15 min
Reinon metsä on täynnä ystäviä -- ja tarinoita! Ihania metsäsatuja sadunkerronnan taiturilta. Reino Metsä-Hattunen asustaa pikku mökissään syvällä metsässä ja näyttää itsekin känkkyräpuulta. Kirjastonhoitaja Laina Uusivirran kauniit sanat saavat Reinon pään täyteen satuja, joita hän metsässä yksin mietiskelee. Niissä seikkailevat Jänis Jäppinen, Susi Tolonen, karatea harrastava kettu, avaruudesta tipahtanut karhu sekä mäyrä, joka pitää runoiltoja. Mutta entäs sitten, kun sadut loppuvat Reinon päästä? Hannele Huovin uusi satukokoelma on hurmaavan villi ja viisas, täynnä kielen taituruutta ja sadunkerronnan taikaa. Se on riemukas osoitus mielikuvituksen voimasta – ja siitä, että rakkaus voittaa kaiken. Huovi on suomalaisen lasten- ja nuortenkirjallisuuden loistokkaimpia ja herkkävireisimpiä kirjailijoita. Hänen tuotantonsa tunnusomaisia piirteitä ovat humaani rakkaus elämää ja sen pienimpiäkin yksityiskohtia kohtaan, vaistonvarainen taito kuunnella ja nähdä luontoa. Hannele Huovi on saanut teoksistaan monia merkittäviä palkintoja. 

Pate lumimiehen jäljillä / Timo Parvela (400003), lukija Lauronen Mikko , kesto 1 h 20 min
Hyytävä tutkimusmatka maailman katolle! Paten, seikkailija- Senjan ja Totti-supertassun on pakattava lämmintä päälle, sillä edessä on viileä mysteeri vuoristossa. Karvainen käsi työntyy esiin pakastinarkusta rasioiden, leipäpussien ja huurun seasta. Se ojentaa minulle appelsiinimehujään. – Kiitos! minä kiitän ja painan kannen kiinni.– Kenelle sinä puhuit? Senja hämmästelee.Minäkin hämmästelen, sillä en itsekään tiedä. – Onko Frozenin Elsan käsivarsi karvainen? kysyn varmuuden vuoksi. Lumimiehen jäljillä ystävykset päätyvät Himalajalle, jossa joku tai jokin sulattaa ikijäätä saaden joet ja laaksot tulvimaan. Tarvitaan ystävyyttä, hurttia huumoria ja mystinen lumimies ennen kuin maailma jälleen kerran pelastuu ja lumimiehen arvoitus ratkeaa. Ikoninen Pate-kirjasarja on ilmestynyt jo yli kymmenen vuotta! Kirjailija Timo Parvela ja kuvittaja Pasi Pitkänen ovat tunnettu ja arvostettu tekijätiimi, jonka kirjoja luetaan jo 25 maassa. Myös Pate itse on seikkaillut jo kaikilla mantereilla ja jopa Kuussa asti!

Varkaiden kosto / J. J. Arcanjo (400102), lukija Laitinen Aku , kesto 8 h 43 min
""Rikollisen hyvän"" Varkaiden akatemia -sarjan jännittävä päätösosa. Crookhaven on salainen koulu, jossa oppilaita opetetaan tekemään väärin, jotta he voivat jonakin päivänä saattaa maailman oikeille raiteille. Gabrielin viides ja viimeinen vuosi Crookhavenissa alkaa. Kaveruksilla on kuitenkin vain yksi asia mielessään: tänä vuonna heidän on lopullisesti kaadettava rikollisjärjestö Nimetön. Kostosuunnitelman lisäksi pitäisi vielä onnistua koulun loppurutistuksessa, johon kuuluu uusi, jännittävä kurssi ja kaikista murroista vaikein, itse Crookhaveniin soluttautuminen. Kuinka pitkälle Gabriel on valmis menemään napatakseen kaksi alamaailman pahamaineisinta roistoa: omat vanhempansa? Varkaiden kosto on portugalilais-englantilaisen J. J. Arcanjon Varkaiden akatemia -sarjan huipennus. Sarjan ensimmäisestä osasta on ilmestynyt juuri BBC:n tuottama tv-sarja. Kirjan on suomentanut Terhi Kuusisto. 

Mahdottomia olentoja / Katherine Rundell (400011), lukija Turunen Valtteri , kesto 9 h 16 min
Nuori Christopher löytää hämmästyksekseen salaisen käytävän Saaristoon, joka on maagisten saarien rypäs. Siellä elää tuhansittain myyttisiä olentoja. Saaristossa Christopher tapaa myös Malin, tytön, jolla on lentävä takki ja ikioma griipin eli aarnikotkan poikanen. Malin maailma on täynnä ihmeitä ja vaaroja. Myyttisiä olentoja on kuitenkin alkanut menehtyä. Mistä on kyse? Lapset lähtevät seikkailuun halki Saariston villien ihmeiden. Siellä sfinksit säilyttävät salaisuuksia ja kentaurit suorittavat murhia pelastaakseen sekä saarten asukkaat että koko muun maailman pahan nousevilta voimilta – ennen kuin on liian myöhäistä. Mahdottomia olentoja aloittaa jännittävän fantasiaseikkailusarjan lapsille. Britanniassa se on valittu sekä Waterstonesin että British Book Awardsin vuoden lastenkirjaksi. Yhdysvalloissa sarjan avausosasta tuli heti New York Timesin bestseller.

Kissajumalan kevät / Leena Lehtolainen (399926), lukija Lauronen Mikko , kesto 3 h 37 min
Kun kaverin elämässä on meneillään jotain outoa, joutuu koko ystäväporukka miettimään, mitä voi tehdä ja kehen voi luottaa. Viidesluokkalaiset ystävykset Irre, Rita, Illi ja Jeppe innostuvat tekemään koulun jälkeen muinaiseen Egyptiin sijoittuvaa leffaa. Ystävät tietävät, että Illiä kiusataan koulussa eivätkä opettajat puutu siihen, mutta vähitellen alkaa tuntua siltä, että Illin elämässä on tekeillä jotain muutakin. Miksi hänen isänsä on vankilassa? Kevään edetessä ystävät joutuvat miettimään, missä menee raja toisen luottamuksen pettämisessä. Ja keitä ovat ne aikuiset, joihin voi turvata hädän hetkellä? Leena Lehtolaisen esikoiskirjan ilmestymisestä tulee 2026 kuluneeksi 50 vuotta. Monipuolinen kirjailija debytoi 12-vuotiaana 1976 nuortenkirjalla Ja äkkiä onkin toukokuu, jossa Irre, Rita, Illi ja Jeppe esiintyivät ensimmäistä kertaa. 50 vuotta myöhemmin sama nelikko esiintyy jälleen, tämän ajan maailmassa. Suomen suosituimpiin kirjailijoihin kuuluva Leena Lehtolainen tunnetaan erityisesti Maria Kallio- ja Henkivartija-dekkarisarjoistaan. Hän on kirjoittanut myös useita kaunokirjallisia romaaneja sekä nuortenkirjoja. Lehtolaista on käännetty yli 30 kielelle, ja hänen teoksistaan on tehty tv-, radio- ja näyttämösovituksia.

Kultakutrin kohtalo / 1993- kirjoittaja Luoma, Mari (399944), lukija Tani Anni , kesto 4 h 29 min
Älä maista puuroa, Kultakutri! Vetävä lasten dekkarisarja Mysteerimestarit Olivia & Icarus on edennyt kolmanteen osaan. Etsiväkaksikko saa vieraakseen hätääntyneen kaunottaren, joka pelkää henkensä olevan uhattuna. Keikarietsivä Isac Icarus ja työpari, nokkela 11-vuotias Olivia saavat erikoisen tehtävänannon kultatukkaiselta nuorelta naiselta. Hän uskoo, että joku yrittää murhata hänet. Isac ja Olivia tuskin ehtivät aloittaa tutkimuksiaan, kun Kultakutri myrkytetään. Epäiltyinä ovat naisen kolme asuintoveria, mutta asiaa mutkistaa, että yksi heistä on Isacin manageri Veera. Kaikilla kämppiksillä tuntuu olevan jotain salattavaa – eikä vähiten Kultakutrilla itsellään! Dekkarisarjan avausosa Mintun makuinen murha oli Arvid Lydecken -palkintoehdokkaana. 

Enkelin nyrkki [selkokirja] // Jukka Behm (399971), lukija Vauhkonen Panu , kesto 2 h 22 min
Selkokielinen jatko-osa teokselle Ihmepoika Leon. Leon elää jalkapalloilijan arkea jalkapalloakatemiassa. Nyt akatemiassa tapahtuu outoja: joku uhkailee oppilaita ja varastaa tavaroita. Ystävät ovat Leonille tärkeä tuki, kun elämässä on vastoinkäymisiä. Myös edustusjoukkue Takojalla menee huonosti ja akatemian oppilaiden täytyy ottaa lisää vastuuta. Lopulta pelissä on koko joukkueen tulevaisuus. Enkelin nyrkki on kirjasarjan toinen osa. Ensimmäinen osa Ihmepoika Leon (2023) voitti Topelius-palkinnon. Taitavasti kirjoitettu tarina, mielenkiintoiset henkilöhahmot ja huumori vievät lukijan mukanaan. Tarinassa on myös nuorille tärkeitä teemoja, kuten itsenäistyminen, kilpailu, ystävyys ja epäonnistumisen pelko.  Selkomukauttaja on hyödyntänyt mukautustyön alussa tekoälyä. Jukka Behm on kouvolalainen kirjailija ja toimittaja. Hänen nuortenromaaninsa Ihmepoika Leon voitti Topelius-palkinnon. Ihmepoika Leon on jatko-osa Enkelin nyrkki -teokselle.
Pistekirjat
Rahan jäljillä / Elina Lappalainen (400349), 2 vihkoa, 123 s., 88 kt
Kansalaisuustaitoja käsittelevä tietokirjasarja alkaa – 1. osassa taklataan talous! Miten rahaan liittyykin niin paljon unelmia, pettymyksiä ja muita tunteita? Miten teidän perheessä puhutaan talousasioista lasten kanssa? Mitä ovat palkka, verot, korko ja laina? Miten eri digipalveluihin hurahtaakin äkkiä iso summa, ja mihin kaikkeen perheen rahat menevät? Miten koko talousoikeastaan toimii? Haku on mokannut. Antaako äiti ikinä anteeksi, ja miten he selviytyvät tästä? K-pop-tähteydestä haaveileva koululainen on ostanut äidin nimissä osamaksulla uuden puhelimen voidakseen videoida tanssimuuvejaan TikTokiin. Sitä hän ei tiennyt, että yksinhuoltajaperheen talous on muutenkin kuilun partaalla. Onneksi Hakun ystävät Lumi, Koko ja Miki auttavat, ja yhdessä puhelinrahat saadaan kasaan. Vähän jää säästöönkin, ja Hakulle avataan oma tili. Lastenromaania lähestyvässä tietokirjassa kuljetaan vanhan jugend-talon ullakkotornihuoneesta Rahamuseoon ja Yrityskylään ja opitaan monenlaisia asioita rahasta. 

Eläimet työn touhussa / kirjoittaja Kuparinen, Sini (399950), 1 vihko, 57 s., 28 kt
Työskentelevät eläimet tutuiksi! Eläimet ovat toimineet ihmisten tärkeinä yhteistyökumppaneina jo tuhansia vuosia: on terapiakissoja, vahtilaamoja ja kirjekyyhkyjä. Tietopalat-sarjan helppolukuiset tekstit ja kauniit kuvat innoittavat oppimaan uutta. Millaista on hypokoiran arki? Entä tiesitkö, että simpukat paljastavat juomaveden laadun? Lukuisat eri eläinlajit hoitavat päivittäin tehtäviä, joissa ne ovat ihmistä etevämpiä esimerkiksi ketteryytensä tai aistiensa vuoksi. Tämä Tietopala selvittää, miten eläinystävämme erikoiskykyineen auttavat meitä niin arjen askareissa kuin yllättävissäkin työtehtävissä ympäri maailmaa. Tietokirjan suloisten värikuvien ansiosta oppiminen on hauskaa. Sini Kuparinen on helsinkiläinen kuvittaja ja graafikko. Hän on erikoistunut muun muassa rakkaiden eläinystäviemme ikuistamiseen. Eläimet työn touhussa on hänen esikoisteoksensa kirjailijana.

Eläimet työn touhussa [tiheää harvalla] // kirjoittaja Kuparinen, Sini (399949), 2 vihkoa, 90 s., 31 kt
Työskentelevät eläimet tutuiksi! Eläimet ovat toimineet ihmisten tärkeinä yhteistyökumppaneina jo tuhansia vuosia: on terapiakissoja, vahtilaamoja ja kirjekyyhkyjä. Tietopalat-sarjan helppolukuiset tekstit ja kauniit kuvat innoittavat oppimaan uutta. Millaista on hypokoiran arki? Entä tiesitkö, että simpukat paljastavat juomaveden laadun? Lukuisat eri eläinlajit hoitavat päivittäin tehtäviä, joissa ne ovat ihmistä etevämpiä esimerkiksi ketteryytensä tai aistiensa vuoksi. Tämä Tietopala selvittää, miten eläinystävämme erikoiskykyineen auttavat meitä niin arjen askareissa kuin yllättävissäkin työtehtävissä ympäri maailmaa. Tietokirjan suloisten värikuvien ansiosta oppiminen on hauskaa. Sini Kuparinen on helsinkiläinen kuvittaja ja graafikko. Hän on erikoistunut muun muassa rakkaiden eläinystäviemme ikuistamiseen. Eläimet työn touhussa on hänen esikoisteoksensa kirjailijana.

Enkelin nyrkki [selkokirja] // Jukka Behm (399974), 3 vihkoa, 209 s., 101 kt
Selkokielinen jatko-osa teokselle Ihmepoika Leon. Leon elää jalkapalloilijan arkea jalkapalloakatemiassa. Nyt akatemiassa tapahtuu outoja: joku uhkailee oppilaita ja varastaa tavaroita. Ystävät ovat Leonille tärkeä tuki, kun elämässä on vastoinkäymisiä. Myös edustusjoukkue Takojalla menee huonosti ja akatemian oppilaiden täytyy ottaa lisää vastuuta. Lopulta pelissä on koko joukkueen tulevaisuus. Enkelin nyrkki on kirjasarjan toinen osa. Ensimmäinen osa Ihmepoika Leon (2023) voitti Topelius-palkinnon. Taitavasti kirjoitettu tarina, mielenkiintoiset henkilöhahmot ja huumori vievät lukijan mukanaan. Tarinassa on myös nuorille tärkeitä teemoja, kuten itsenäistyminen, kilpailu, ystävyys ja epäonnistumisen pelko. Selkomukauttaja on hyödyntänyt mukautustyön alussa tekoälyä. Jukka Behm on kouvolalainen kirjailija ja toimittaja. Hänen nuortenromaaninsa Ihmepoika Leon voitti Topelius-palkinnon. Ihmepoika Leon on jatko-osa Enkelin nyrkki -teokselle.

Kunnes kuolen / Sini Helminen (399998), 2 vihkoa, 151 s., 69 kt
Ikäryhmä: 13–25-vuotiaille. Mitä jos päiväsi olisivat luetut jo syntymästäsi saakka? Kunnes kuolen on dystooppinen säeromaani, jossa Sarah Crossan kohtaa Adam Silveran. Kuolemanpelko saa paljaan ja rehellisen asun sen pakahduttavilla riveillä. Nuorille ja nuorille aikuisille suunnattu tarina löytää valon pilkahduksia sieltä, missä kaikki näyttää pimeältä. Aani on tiennyt aina, että hän tulee kuolemaan seitsemäntoistavuotiaana. Hän elää maailmassa, jossa ihmisen kuolinpäivä pystytään laskemaan ennalta ja päivämäärä tatuoidaan jo pikkulapsena otsaan. Aani yrittää keskittyä kouluun, tanssiin ja parhaan ystävän Outan kanssa hengailuun. Hänen ei kuitenkaan anneta unohtaa. Turvallisessa arjessa on särö, joka muuttuu railoksi. Aani joutuu kokemaan, ettei hänen elämänsä tai edes hänen ruumiinsa ole hänen omassa hallinnassaan. Yhteiskunta vieroksuu lyhytikäiseksi ennustettuja päiväperhoja, joiden arvaamattomuus aiheuttaa pelkoa. ”Lohduksi yksinäisille, häpeäville ja pelokkaille.” – Kirsti Kuronen. Sini Helminen on syntyjään hollolalainen kirjallisuustieteen maisteri, lasten ja nuorten erikoiskirjastonhoitaja ja kirjavinkkari. Häneltä on aiemmin ilmestynyt kotimaisesta mytologiasta ammentava Väkiveriset-sarja, jonka avausosa Kaarnan kätkössä oli Kuvastaja-ehdokkaana, sekä Lujaverinen-trilogia, joka on ollut sekä Topelius- että Kuvastaja-palkintoehdokkaana. Hän on innokas lukemisen puolestapuhuja ja pitää myös nuortenkirjallisuuteen keskittynyttä For YA -youtubekanavaa.

Sotalotan kivi [selkokirja] [tiheää harvalla] // Titta Kemppainen (400905), 7 vihkoa, 332 s., 91 kt
Elli on 19-vuotias levoton nuori nainen, joka astuu lottapalvelukseen Kainuussa. Paras ystävä Niilo lähtee rintamalle, hänellä on mukanaan Ellin antama kivi. Taistelussa kivi pelastaa Niilon hengen. Sydäntään Elli ei voi kuitenkaan pojalle luvata. Lottakomennuksellaan Elli tapaa toisen lotan, Taimin, ja heidän välilleen syntyy syvä ystävyys, joka muuttuu vähitellen rakkaudeksi. Sotalotan kivi on Suomen sotahistoriaan sijoittuva sateenkaareva tarina nuorille. Titta Kemppainen on selkokirjailija ja äidinkielen ja kirjallisuuden opettaja.

Sotalotan kivi [selkokirja]// Titta Kemppainen (400904), 3 vihkoa, 167 s., 79 kt
Elli on 19-vuotias levoton nuori nainen, joka astuu lottapalvelukseen Kainuussa. Paras ystävä Niilo lähtee rintamalle, hänellä on mukanaan Ellin antama kivi. Taistelussa kivi pelastaa Niilon hengen. Sydäntään Elli ei voi kuitenkaan pojalle luvata. Lottakomennuksellaan Elli tapaa toisen lotan, Taimin, ja heidän välilleen syntyy syvä ystävyys, joka muuttuu vähitellen rakkaudeksi. Sotalotan kivi on Suomen sotahistoriaan sijoittuva sateenkaareva tarina nuorille. Titta Kemppainen on selkokirjailija ja äidinkielen ja kirjallisuuden opettaja.

Mykkien lintujen museo / Marisha Rasi-Koskinen (399965), 11 vihkoa, 825 s., 621 kt
Mitään pelättävää ei ole, kun kaikki paha on jo tapahtunut. Maagisrealistisen kerronnan mestarin uusi nuortenromaani vie kartalta kadonneen kylän aavemaiseen tunnelmaan. Mykkien lintujen museo on tarina pahuudesta ja kostosta mutta myös selviytymisestä. On elokuu 1985. Takaristin kyläkoulua on johtanut sama opettaja jo vuosikymmenten ajan. Kun kylään muuttaa kaksi tuntematonta tyttöä undulaatteineen ja umpimielisine hymyineen, kaikki menee sekaisin. Käynnistyy tapahtumasarja, jossa jokainen on osallinen, mutta jota kukaan ei hallitse. Neljäkymmentä vuotta myöhemmin juuri ylioppilaaksi valmistunut Veronika tekee podcastia kadonneista kylistä ja päätyy moottoritien alle jääneeseen Takaristiin. Paikka näyttää ensin rykelmältä raunioita mutta sitten unet ja todellisuus alkavat sekoittua. Joku kuvaa Veronikaa vanhanaikaiselle videonauhalle. Ja tappaa undulaatteja. Mykkien lintujen museo on kauhuun vivahtava maaginen tarina lapsuudesta ja vallasta. Se on itsenäinen osa todellisuuden rajoja tutkivaa trilogiaa, johon kuuluvat teokset Auringon pimeä puoli ja Pudonneet. Marisha Rasi-Koskinen on kirjailija ja psykologi, joka kirjoittaa nuorille ja aikuisille. Nuortenromaani Auringon pimeä puoli (2019) sai Lasten- ja nuortenkirjallisuuden Finlandia-palkinnon ja Pudonneet (2022) oli Finlandia-palkintoehdokkaana. Rasi-Koskinen on palkittu aikuisille suunnatuista romaaneistaan mm. Runeberg- ja Tulenkantaja-palkinnoilla.

Mehän vaan mennään siitä ohi [selkokirja] // Riikka Tuohimetsä (400938), 4 vihkoa, 267 s., 130 kt
Selkokirja. Lasten- ja nuortenkirjallisuuden Finlandia-ehdokas 2022. Manda ja Malin käyvät ysiluokkaa. On kevätlukukausi, ja bestikset asuvat pienessä kunnassa, jossa ei todellakaan tapahdu juuri mitään. Parivaljakkoa kutsutaan pyöräilijöiksi, koska he niin usein pyöräilevät ympäriinsä jotakin jännää etsien – poikaa, juhlia, vähän rakkautta, mitä vain. Ja kun he eivät ole pyörien selässä, he notkuvat melkein joka päivä kioskilla tai kirjastossa. Kun parhaimman näköinen poika, jonka Manda tietää, alkaa työskennellä pitseriassa, tuntuu siltä, että elämä voi vihdoin alkaa. Mutta kiinnostaako hän koko tyyppiä yhtään, vai onko hän pojalle aivan liian tavallinen? Ja kuinka kiinnostunut hän on oikeastaan itsekään, loppujen lopuksi? ELLEN STRÖMBERG osaa vangita sen hetken, kun on vielä niin kovin nuori, mutta pitää itse itseään jo tosi aikuisena. Kun omasta perheestä tuntuu olevan vain harmia ja kun pukeutumis- ja musiikkityyliä täytyy vaihtaa joka toinen viikko. Ikäsuositus 12+. 

Nelosten tanssit [selkokirja] [tiheää harvalla]// Silja Vuorikuru (400946), 6 vihkoa, 292 s., 84 kt
Silja Vuorikurun selkokirja Nelosten tanssit kertoo nelosluokkalaisista, ystävyydestä ja erilaisuudesta. Aada on neljännellä luokalla. Neljäsluokkalaisilla on tanssiaiset vähän ennen itsenäisyyspäivää. Onko tanssiminen vaikeaa? Löytyykö jokaiselle joku, jonka kanssa tanssia? Saako poika käyttää mekkoa? Ovatko neljäsluokkalaiset pieniä vai isoja? Nelosten tanssit on romaani, joka kertoo koululaisten suuresta juhlapäivästä. Romaani kertoo myös ystävyydestä ja erilaisuudesta. On tärkeää, että jokainen saa olla oma itsensä. Romaanin kirjoittaja Silja Vuorikuru on kirjallisuudentutkija, kirjailija ja selkokirjailija.

Nelosten tanssit [selkokirja]// Silja Vuorikuru (400945), 2 vihkoa, 151 s., 73 kt
Silja Vuorikurun selkokirja Nelosten tanssit kertoo nelosluokkalaisista, ystävyydestä ja erilaisuudesta. Aada on neljännellä luokalla. Neljäsluokkalaisilla on tanssiaiset vähän ennen itsenäisyyspäivää. Onko tanssiminen vaikeaa? Löytyykö jokaiselle joku, jonka kanssa tanssia? Saako poika käyttää mekkoa? Ovatko neljäsluokkalaiset pieniä vai isoja? Nelosten tanssit on romaani, joka kertoo koululaisten suuresta juhlapäivästä. Romaani kertoo myös ystävyydestä ja erilaisuudesta. On tärkeää, että jokainen saa olla oma itsensä. Romaanin kirjoittaja Silja Vuorikuru on kirjallisuudentutkija, kirjailija ja selkokirjailija.
E-kirjat
Kunnes kuolen / Sini Helminen (399999), 819 kt
Ikäryhmä: 13–25-vuotiaille. Mitä jos päiväsi olisivat luetut jo syntymästäsi saakka? Kunnes kuolen on dystooppinen säeromaani, jossa Sarah Crossan kohtaa Adam Silveran. Kuolemanpelko saa paljaan ja rehellisen asun sen pakahduttavilla riveillä. Nuorille ja nuorille aikuisille suunnattu tarina löytää valon pilkahduksia sieltä, missä kaikki näyttää pimeältä. Aani on tiennyt aina, että hän tulee kuolemaan seitsemäntoistavuotiaana. Hän elää maailmassa, jossa ihmisen kuolinpäivä pystytään laskemaan ennalta ja päivämäärä tatuoidaan jo pikkulapsena otsaan. Aani yrittää keskittyä kouluun, tanssiin ja parhaan ystävän Outan kanssa hengailuun. Hänen ei kuitenkaan anneta unohtaa. Turvallisessa arjessa on särö, joka muuttuu railoksi. Aani joutuu kokemaan, ettei hänen elämänsä tai edes hänen ruumiinsa ole hänen omassa hallinnassaan. Yhteiskunta vieroksuu lyhytikäiseksi ennustettuja päiväperhoja, joiden arvaamattomuus aiheuttaa pelkoa. ”Lohduksi yksinäisille, häpeäville ja pelokkaille.” – Kirsti Kuronen. Sini Helminen on syntyjään hollolalainen kirjallisuustieteen maisteri, lasten ja nuorten erikoiskirjastonhoitaja ja kirjavinkkari. Häneltä on aiemmin ilmestynyt kotimaisesta mytologiasta ammentava Väkiveriset-sarja, jonka avausosa Kaarnan kätkössä oli Kuvastaja-ehdokkaana, sekä Lujaverinen-trilogia, joka on ollut sekä Topelius- että Kuvastaja-palkintoehdokkaana. Hän on innokas lukemisen puolestapuhuja ja pitää myös nuortenkirjallisuuteen keskittynyttä For YA -youtubekanavaa.

Mykkien lintujen museo / Marisha Rasi-Koskinen (399966), 3,00 Mt
Mitään pelättävää ei ole, kun kaikki paha on jo tapahtunut. Maagisrealistisen kerronnan mestarin uusi nuortenromaani vie kartalta kadonneen kylän aavemaiseen tunnelmaan. Mykkien lintujen museo on tarina pahuudesta ja kostosta mutta myös selviytymisestä. On elokuu 1985. Takaristin kyläkoulua on johtanut sama opettaja jo vuosikymmenten ajan. Kun kylään muuttaa kaksi tuntematonta tyttöä undulaatteineen ja umpimielisine hymyineen, kaikki menee sekaisin. Käynnistyy tapahtumasarja, jossa jokainen on osallinen, mutta jota kukaan ei hallitse. Neljäkymmentä vuotta myöhemmin juuri ylioppilaaksi valmistunut Veronika tekee podcastia kadonneista kylistä ja päätyy moottoritien alle jääneeseen Takaristiin. Paikka näyttää ensin rykelmältä raunioita mutta sitten unet ja todellisuus alkavat sekoittua. Joku kuvaa Veronikaa vanhanaikaiselle videonauhalle. Ja tappaa undulaatteja. Mykkien lintujen museo on kauhuun vivahtava maaginen tarina lapsuudesta ja vallasta. Se on itsenäinen osa todellisuuden rajoja tutkivaa trilogiaa, johon kuuluvat teokset Auringon pimeä puoli ja Pudonneet. Marisha Rasi-Koskinen on kirjailija ja psykologi, joka kirjoittaa nuorille ja aikuisille. Nuortenromaani Auringon pimeä puoli (2019) sai Lasten- ja nuortenkirjallisuuden Finlandia-palkinnon ja Pudonneet (2022) oli Finlandia-palkintoehdokkaana. Rasi-Koskinen on palkittu aikuisille suunnatuista romaaneistaan mm. Runeberg- ja Tulenkantaja-palkinnoilla.


Nya böcker på svenska
Talböcker
Spänning
Drömmaren / Nilla Kjellsdotter (400706), inläsare Ekberg Åsa , speltid 11 h 43 min
En känd åklagare hittas död i Vasa samma morgon som rättegången mot ett ökänt mc-gäng ska inledas. Misstankarna riktas först mot gänget, men när även en präst hittas mördad vid kyrkan ställs allt på ända för den decimerade skaran utredare på Österbottenpolisen. Finns det ett samband mellan åklagaren och prästen och deras offentliga yrkesroller? Kriminalpolis Mija Wadö är rastlös av att gå hemma och inte kunna delta i utredningen. Relationen med sambon Ronnie är ansträngd och inget är som vanligt. Under ett inhopp på en föreläsning för en grupp polisaspiranter gör Mija en hisnande upptäckt om ett gammalt fall när hon ser detaljer som polisen missat. Nilla Kjellsdotter är tillbaka med besked i den nya delen i succéserien om Mija Wadö och Österbottenpolisen. Drömmaren är en gripande kriminalroman om vad människor är beredda att göra för dem de älskar.

En ödesdiger augustinatt / Kerstin Lindström (400041), inläsare Holmlund Jenny , speltid 6 h 10 min
En ödesdiger augustinatt är en episk 1960-tals Hangöroman med deckartouch. Läsaren får följa Hangös kriminalkommissarie Waldemar Stormbom och hans kollegor lösa olika svåra mordgåtor. Julen står för dörren. Glädjens högtid. Två familjer kämpar med sin stora sorg. Till sist orkar inte tre brustna hjärtan slå mer. Ibland är det bäst att inte veta i förväg vad som kommer att hända. Inte ens i vår vildaste fantasi kan vi föreställa vad som ligger framför oss.

Spring eller dö / Maria Adolfsson (400896), inläsare Rosén Karin , speltid 9 h 31 min
Det är fullsatt i hamnen när Doggerlands första Pridefestival ska gå av stapeln och valspurten närmar sig. Men plötsligt förvandlas den uppsluppna stämningen till ren skräck. Någon skjuter rakt in i folkmassan. När polisen anländer är gärningsmannen redan död. Den höggravida Karen Eiken Hornby är fast besluten att ta reda på mördarens motiv. Långsamt träder bilden av hans tragiska sista tid i livet fram. Men är förklaringen så enkel? Samtidig tvingas Karen konfrontera sanningar och lögner från det förflutna.

Underhållning
Hemma där hjärtat finns / Jenny Colgan (400893), inläsare Carr Granlid Bodil , speltid 10 h 52 min
Alla letar efter sitt perfekta hus. Men ett hem är där hjärtat finns. Janey Munroe har mycket att vara tacksam för – ett charmigt hus vid havet i Carso som hon själv renoverat, ett jobb som audionom som hon älskar, två vuxna barn och en varm vänkrets. Men sedan maken lämnade henne har självförtroendet fått sig en törn. När hennes buttert bestämda trettioåriga dotter Essie plötsligt meddelar att hon måste flytta hem igen, sätts Janeys nyvunna frihet på prov. Hon älskar sin dotter, men deras gemensamma tonårstid var allt annat än enkel – och nu hotas dessutom Janeys försiktiga försök att börja dejta igen. Essie har just förlorat jobbet, hyran i Edinburgh är omöjlig att betala och pojkvännen vägrar ta nästa steg. Med svansen mellan benen flyttar hon hem, i hopp om att havsluften ska lätta på livets motgångar. Att bo under samma tak igen blir en prövning – men också en möjlighet. Med hjälp av omplaceringshundar, pubquiz och ett oväntat renoveringsprojekt hittar mor och dotter långsamt tillbaka till varandra, och kanske också till kärleken och sig själva. Hemma där hjärtat finns är den tredje, fristående, delen i Jenny Colgans charmiga serie: MacIntyre.

Vår i Klockarviken / Lena Lindgård (400694), inläsare Godenius Anna , speltid 7 h 40 min
När Johanna tvingas lämna sin älskade femtiotalsinspirerade lägenhet och flytta till lillebrors sommarhus i Klockarviken vänds allt upp och ner. Hon som alltid gillat full fart måste nu sakta ner - och möter den envisa grannen Alma, som vägrar acceptera att hon behöver hjälp. En varm berättelse om oväntad vänskap över generationerna och modet att våga börja om. Vår i Klockarviken är en hjärtevärmande och rörande feelgoodroman - den fjärde boken i serien om Klockarviken.

Du är här / David Nicholls (400920), inläsare Godenius Anna , speltid 10 h 30 min
Succéförfattaren David Nicholls, författaren till fenomenet En dag, är tillbaka med en ny spektakulär kärleksroman! Michael är ensam. Förtvivlad efter att hans fru lämnat honom har han börjat ta långa promenader på den engelska landsbygden, allt för att undvika sitt tomma, ekande hem. Marnie, å sin sida, lever ett liv satt på paus. Hon gömmer sig i lägenheten i London, undviker vännerna och allt som påminner om hennes usla, själviska ex. Allteftersom dagarna går börjar det kännas som att livet fortsätter därute utan henne. När en gemensam vän, och ett mycket oberäkneligt väder, för ihop Marnie och Michael på en episk tiodagarsvandring i en spektakulär miljö kan ingen av dem känna annat än panik. Tills de upptäcker hur mycket de faktiskt har gemensamt. Kanske finns det hopp för dem båda – så länge de överlever turen …Du är här är en bitterljuv och hoppfull berättelse om första möten, andra chanser och om att hitta vägen hem. Det är också romanen som David Nicholls kallar ""min roligaste bok hittills"".
Annan skönlitteratur
Kolarhistorier / Dan Andersson (400697), inläsare Cederberg Hans , speltid 2 h 16 min
En novellsamling som utgavs första gången 1914 och är Dan Anderssons debut. Han levde 1888-1920, var poet och författare av bland annat arbetarlitteratur. Berättarjaget är en ung kolare som under en vinter i skogen skrivit ner sina betraktelser på lediga stunder. Det handlar om det tunga arbetet vid milorna men även om det berättande, med inslag av mystik och magi, som försiggick under vardagarna.

Svärmodern / Moa Herngren (400826), inläsare Rosén Karin , speltid 7 h 56 min
Som ensamstående mamma har Åsa och hennes son alltid varit nära. Men den relationen, som Åsa har tagit för given, förändras när sonen träffar en ny flickvän som blir gravid. Åsa gör sitt bästa för att knyta an till sin nya svärdotter och försöker hjälpa till med de godaste intentioner men uppfattas som gränslös. Det blir början på en konflikt som kommer att splittra hennes familj. Det blir smärtsamt uppenbart för Åsa att den viktigaste personen i hennes sons liv inte längre är hon själv, utan hennes svärdotter och den nya familjen. Och när hennes egen mamma går bort, så upptäcker hon att ingen längre finns vid hennes sida. Svärmodern är en stark berättelse om de närmaste relationerna vi har, och hur svårt det kan vara att förhålla sig till varandra när roller man sett som självklara bryts upp och förändras.

Blekjorden : roman / Ulrika Lagerlöf (400709), inläsare Törnlund Ylva , speltid 13 h
Efter succén med Hjortronmyren är Ulrika Lagerlöf tillbaka med fortsättningen på serien Timmerfolk. I Blekjorden är året 1949 när Siv på nytt tar arbete i skogshuggarkojan i Västerbottens djupa skogar. Livet som hemmafru är ensamt och hon finner vänskap i Märta, en ung kocka som Siv ska lära upp. Men hemligheter gör sig påminda och hotar att förändra allt – både för Siv och hennes familj. I nutidens Djupsele tampas Eva med sin tonårsson Vilgot, vars engagemang i skogen sätter dem på kollisionskurs. Mitt i avverkningskonflikter och ett hotat kulturarv hittar Eva svar på hur hennes egen historia är sammanlänkad med skogslandskapets tidlösa kraft. ""Blekjorden"" är den andra delen i den hyllade romansviten Timmerfolk, där kvinnorna står i centrum i berättelsen om den svenska skogens historia och de konflikter som omger den.
Biografier och biografiska romaner
Ålandsdrottningen : Fanny Sundströms förunderliga liv / Mats Wickström (400057), inläsare Holmlund Jenny , speltid 9 h 24 min
Fanny Sundström (1883–1944), var den första kvinnan i det åländska parlamentet, och på sin tid en av Ålands mest aktiva och omtalade samhällsbyggare. Hon var en kvinnlig pionjär som utnyttjade tidens nya möjligheter, samtidigt som hon i egenskap av husbonde på den egna gården Guttorp arbetade hårt för att hålla det agrara Åland och dess kulturarv levande. Anna Sundelins och Mats Wickströms bok är, 80 år efter Fanny Sundströms död, den första biografin över Ålands kanske största kvinnogestalt. Mycket rikt illustrerad. SFV:s biografiserie, nr 23. Skrifter utgivna av Svenska folkskolans vänner nr 241.

Dolly Parton & kvinnorna som levde hennes låtar / Sarah Smarsh (400823), inläsare Gripe Helena , speltid 6 h 12 min
Dolly Parton (1946-), amerikansk countryartist. Hon har genom musiken synliggjort osynliga kvinnor: vita arbetarklasskvinnor i den amerikanska södern. Hennes egen resa går från extrem fattigdom till stjärnstatus. Sarah Smarsh visar här på Dollys kulturella inflytande. Hur hon medvetet spelade på bilden som sexsymbol och lyfte fram en mer handfast sorts kvinnokamp grundad i fattiga kvinnors levnadsvillkor, långt från universiteten och politiken.
Facklitteratur
Morgon i München : och andra upptäcktsfärder i Europa / (400917), inläsare Lindberg Martin , speltid 7 h 47 min
Att gå i andras spår är temat för denna nya bok av Johan Werkmäster. Vi följer minnen och avtryck från ett stort antal personer, företrädesvis författare och konstnärer, i Sverige och olika delar av Europa. Spåren är ibland fysiska och lätta att följa, ibland går författaren bet i sin strävan efter att få en skymt av en sedan länge försvunnen gestalt. Då och då krävs mer vilja och fantasi för att hitta dem och i vissa fall finns bara skrönor kvar. Författaren besöker barndomsstaden Falun: där finns spår och trådar att följa av såväl Selma Lagerlöf och Carl Larsson som Thomas Quick och Usama bin Ladin. Vi får tillsammans med Werkmäster färdas till Frankrike, Tyskland, Italien, Litauen, Spanien och flera andra länder där han under tidigare resor sökt spår av Josephine Baker, Don Quijote, Paganini, E.T.A. Hoffmann, Madonna, van Gogh och många andra. Och så reser vi till nutidens München, där flera svenska författare tidigare vistats och möjligen lämnat avtryck: kanske främst Bertil Malmberg men också Stig Dagerman och Per Olov Enquist. Johan Werkmäster (född 1955) är flitig resenär och reseskildrare. Bland hans reseböcker märks De tysta hotellen och andra rum för resande (Ejeby Förlag 2023), Längs franska vägar, Strövtåg i franska landskap, Flanören berättelser om resor och Lärkorna i L'Aquila Abruzzo, Italiens hjärta. Han har även tidigare publicerat bl.a. en biografi om författaren Pär Rådström, de populära böckerna om en naken karl, samlade i Stora boken om En naken karl, och en minnesbok om sin syster, Anna och jag.

Stämningar från Helsingfors / Elisabeth Sandelin (400049), inläsare Holmlund Jenny , speltid 3 h 53 min
Helsingfors. Nordens vita stad, Östersjöns dotter, huvudstaden i de tusen sjöarnas land. Staden som grundades vid mynningen av Helsingån år 1550 har under sina snart 500 år av historia upplevt det mesta. De flesta finländare har någon relation till staden, men dess långvariga invånare står säkerligen Helsingfors närmast. En av dem är Elisabeth Sandelin, som under tiotals år verkat som lärare och guide i sitt Helsingfors, men också skrivit kåserier om sina strapatser och upptäckter, liksom om stadens historia, händelser och karaktärsdrag. I Stämningar från Helsingfors samlar hon ett urval av dessa berättelser, vissa mer lättsamma, andra med underliggande budskap och många lärdomar. Sandelin är en modern flanör, som med hjälp av eget kunnande men också nätets kunskapsbank berättar om sin och vår stad Helsingfors. Ikoniska gator, betydelsefulla byggnader, intressanta personer, kända evenemang och olika högtider passerar revy. Stämningarna är många. 

Naturväktarna / Tove Virta (400061), inläsare Groundstroem Niklas , speltid 6 h 55 min
Kan älgar anfalla människor? Kan ormar klättra? Ska fågelholken städas? Vilken insekt sticker värst? Under mer än fem decennier har lyssnarnas frågor till Naturväktarna varit av många slag. Och experterna i Svenskfinlands mest älskade radioprogram har nästan alltid kunnat ge ett svar. I den här boken har vi samlat de intressantaste frågorna och svaren. Här finns också berättelsen om hur programmet kom till och hur det utvecklats sedan starten 1971. Tove Virta har intervjuat människorna bakom radioprogrammet och lyfter i personporträtt fram såväl experter som programledare. Herta Donner har illustrerat djur och natur som diskuteras, och människorna bakom de välkända radiorösterna. Naturväktarnas kungstanke sedan starten har varit att värna om naturen och dess mångfald. Den tanken är ständigt aktuell, och blir bara viktigare med åren. TOVE VIRTA är journalist och producent på Svenska Yle, och författare bosatt i Karis. Hon har tidigare skrivit böcker om mentalsjukhuset Ekåsen och konstnären Helene Schjerfbeck. Hon har också skrivit musikpjäsen Älskade VR. HERTA DONNER är född 1994 och uppvuxen i Helsingfors. Hon studerar till klasslärare vid Helsingfors universitet.

Barn- och ungdomsböcker 
Talböcker
Våren / Hästbacka, Hans (400733), inläsare Hästbacka Hans , speltid 3 h 2 min
Vasa skärgård i Finland ligger i höjd med Örnsköldsvik. Vårens ankomst från mars till maj 1994 skildras kärleksfullt. Här finns mycket att hämta dels om naturen, särskilt om fågellivet, dels om människans vilkor och aktiviteter i trakten. Nämnas kan avsnittet om flygekorren som hör till den sibiriska faunan och har sin västligaste utbredning vid den österbottniska kusten.

Rapport från en superhjälte / Måns Gahrton (400718), inläsare Lindgren Åke , speltid 2 h 20 min
9-12 år. Första delen i ny fartfylld sträckläsningsserie av superduon Måns Gahrton och Johan Unenge. Eskil Storms liv är som en mardröm. Coola gänget i skolan förpestar varje dag och han måste bo med Abeba, den störigaste bonussystern i hela världen. Hur kul är det på en skala? Att dessutom ha en fjantigt nykär pappa och en mamma som flyttat till Norrland, och knappt verkar minnas honom, gör inte heller saken lättare. Det har inte alltid varit så här, men nu är det som om mörka moln hopar sig över honom för jämnan. Något måste hända! Morgonen därpå blir Eskil Storm bönhörd. Rapport om en superhjälte - första boken i nya serien SUPERSKILLZ - är fylld av rafflande vardagsdramatik, humor och värme. En sträckläsnings-serie för slukaråldern om en helt vanlig killes ovanligt stormiga liv.

Vågornas barn / Malin Klingenberg (399982), inläsare Holmlund Jenny , speltid 7 h 13 min
Malin Klingenbergs Berättelser från Gibat bjuder in oss i en storslagen fantasyvärld där utsatta barn med ovanliga krafter står i centrum. Tematiskt rör sig bokserien kring vänskap, familjeband och frihet. I de två första delarna, Slättens systrar och Min bror Bror, hyllades Klingenberg för sin förmåga att skapa tydliga, levande miljöer — allt från nomadläger och fattiga hamnstäder till badhus och palats. Slättens systrar belönades med Runeberg Junior-priset år 2024. Vågornas barn är den episka avslutningen på trilogin. Disa och Saba står inför sitt livs viktigaste och svåraste uppdrag, att rädda dem de älskar mest och samtidigt befria hela riket från den ondskefulla matriarken. Till sin hjälp har de goda vänner och de dolda förmågor som krävs för att gå vinnande ur kampen. Men kommer tiden och modet att räcka? Kommer de klara av att hålla sig undan matriarken, som vill förgöra både dem och deras krafter? Och är Disa verkligen den hon alltid har trott sig vara? MALIN KLINGENBERG har skrivit över 30 böcker, översatta till sammanlagt 15 språk. Återkommande teman i Klingenbergs böcker är känslor och relationer, oväntad vänskap och klyftiga barn.

Min vän Skurken / Oskar Kroon (400712), inläsare Ronström Britt, speltid 1 h 17 min
Skurken var min allra första riktiga vän. Sen bara försvann hon. Man kan tro att fåglar bara är fåglar. Att alla nötväckor är lika varandra, precis som alla sparvhökar är lika varandra. Så är det inte. Fåglar är mer som människor, liksom lika och olika på samma gång. Det vet Tårtan. För en kall vinterdag sitter fågeln där på fönsterblecket, en tufsig nötväcka med bestämd blick och banditmask över ögonen. Som en liten skurk. Snart kommer hon flygande varje dag när Tårtan kommer från skolan, de blir bästa vänner. Tills hon en dag bara försvinner …Min vän Skurken är en berättelse om vänskap, fantasi och verklighet skriven av Augustprisvinnaren Oskar Kroon och rikt illustrerad med David Hensons underbara bilder.

Ett eget stall / Hanna Granlund (400715), inläsare Thorsdotter Lo, speltid 1 h 34 min
6-9 år. Den bästa platsen att rida käpphäst på ligger bakom skolan. Där finns en glänta som alltid är tom på folk. Dit går Isra och Sara varje dag efter skolan. Men när larmet ringer på Isras telefon är det dags att gå hem. Mamma som tror att hon är kvar i skolan och gör läxor behöver hjälp med småsyskonen och skulle dessutom aldrig låta henne vara ute själv på kvällarna. Skogen är farlig, och tänk om de skulle stöta på gänget i svarta jackor som alltid hänger på torget? Hemma hos Isra är det stökigt och högljutt, och dessutom har mamma städat ut Isras käpphäststall i garderoben för att få plats med lillebrors kläder. Var ska hästarna bo nu? Isra och Sara måste göra något, deras hästar kan inte vara hemlösa längre. De måste hitta ett eget stall. Angelica Öhrn har skrivit en varm och gripande vänskapsberättelse. Om att hitta sin egen plats, rädslan att förlora en vän, och kärleken till käpphästar.

Arvspelen / Jennifer Lynn Barnes (400798), inläsare Thorsdotter Lo , speltid 11 h 7 min
Unga vuxna. Första boken i YA-succén - över 2 miljoner sålda exemplar »Barnes är en mästare på pussel och oväntade vändningar. Arvspelen är det mest underhållande jag läst i år.« E.Lockhart Avery Grambs framtidsplan är att överleva high school, få ett stipendium och ge sig av. En plan som ohjälpligt grusas när miljardären Tobias Hawthorne dör och testamenterar Avery så gott som hela sin förmögenhet. Haken? Avery har ingen aning om varför, eller ens om vem Tobias Hawthorne är. Och för att få arvet måste hon flytta in i den gigantiska Hawthorne-villan, full av hemliga passager, där varje rum präglas av den excentriske gamle mannens kärlek till pussel, gåtor och koder. Den familj Hawthorne gjort arvlös bor dessutom kvar i huset, inklusive barnbarnen: fyra karismatiska, farliga, briljanta pojkar som vuxit upp med vetskapen att de en dag kommer att ärva miljarder. Grayson Hawthorne är övertygad om att Avery är en bedragare. Hans bror Jameson tror att hon är farfaderns sista fint, en gåta de behöver lösa. Avery är fast i en värld av överväldigande rikedom och privilegier, där faror samtidigt lurar bakom varje hörn. För att överleva måste hon nu spela det bisarra spel hon kastats in i. I översättning av Ylva Stålmarck. JENNIFER LYNN BARNES är en bästsäljande amerikansk författare. Hennes Arvspelen-serie [Inheritance Games] har blivit en enorm succé och sålt i över 2 miljoner exemplar världen över. Arvspelen, den första boken i serien, blev en omedelbar New York Times bestseller, och har nominerats till en rad priser, bland annat en Edgar Award för Best Young Adult Mystery och en GoodReads Choice Award. 

Den förlorade arvtagaren / Jennifer Lynn Barnes (400775), inläsare Kunze Nahlin Linda , speltid 11 h 16 min
Andra boken i Arvspelen-serien I denna andra del av Arvspelen har Avery Grambs fortfarande inte fått reda på varför Tobias Hawthorne testamenterat hela sin förmögenhet till henne - en vilt främmande människa - i stället för till sina egna barn och barnbarn. Det hon vet är att det kan finnas en person som har svar på hennes frågor, men att hitta honom är ett pussel i sig. Ett DNA-test har fastställt att Avery inte tillhör blodslinjen Hawthorne, men det finns allt fler ledtrådar som antyder en djupare koppling till familjen än hon hade kunnat ana. Mysteriet växer samtidigt som Grayson och Jameson - Tobias Hawthornes gåtfulla barnbarn - fortsätter att dra Avery i olika riktningar. Runt varje hörn lurar det ena hotet värre än det andra. Dessutom dyker det upp motståndare som är beredda att göra allt för att slå ut Avery från spelet - och de skyr inga medel. I översättning av Ylva Stålmarck. JENNIFER LYNN BARNES är en bästsäljande amerikansk författare. Hennes Arvspelen-serie [Inheritance Games] har blivit en enorm succé och sålt i över 2 miljoner exemplar världen över. Arvspelen kommer nu också att adapteras till tv-serie på Amazon av Sony Pictures TV. Den förlorade arvtagaren är den andra boken i serien.

Huvudet fullt av dig / Måns Gahrton (400801), inläsare Kjellberg Maria , speltid 2 h 13 min
Efter TV-serie, långfilm, dataspel, seriealbum och miljontals sålda böcker är Sveriges vanligaste, veligaste och roligaste kärlekspar tillbaka. 20 år har gått, men när kärlekshistorien nu berättas på nytt gäller fortfarande de eviga frågorna: Hur vet man att man är kär? Hur blir man ihop? Och vad gör man om tjejen man gillar är kär i någon annan? Adam ska börja i en ny klass. Kanske han äntligen kan bli den coola killen han drömt om att få vara? Men det går inte riktigt som Adam har tänkt sig - snart har han ställt till med bråk i klassrummet, blivit bästis med den busige killen i klassen och skjutit en boll på den där söta tjejen - Eva ... Eva har fullt upp med bloggen, fotbollen, bästisen Annika och sina drömmar om rockkillen Fetch. Hon har inte tid att lära känna den där konstiga nye killen Adam. Men så ska hon ha fest hemma. Och när gästerna vill testa en gammal lek med handtag, famntag, klapp eller kyss händer något oväntat. Måns Gahrton och Johan Unenges Eva & Adam har i 20 år älskats av barn i hela världen. 2016 berättas historien på nytt i en långfilm och två böcker för en ny generation läsare. I arbetet med böckerna har författarna gjort mängder av klassbesök och samarbetat med över 100 mellanstadieelever för att ta få veta allt som är värt att veta om kärlek, vänskap och livet på mellanstadiet idag. Böckerna är genomgående illustrerade med Johan Unenges träffsäkra bilder som är fulla av humor och igenkänning. En romantisk komedi som tar ung kärlek på allvar!

